Stablo je visoko 15 metara\n– U krugu fabrike uvek je za nekoliko stepeni toplije nego u okolini zbog industrijske pare i tople vode koja se stvara kondenzacijom. Stablo je zaklonjeno fabričkim objektima, pa mu je sve to pogodovalo da izraste visoko i raširi svoju krošnju sa izuzetno zdravim lišćem – objašnjava Stojanka Velinović, profesorka biologije. Ona smatra da je drvo verovatno iz porodice javora – lat. Sapindaceae, i da je poreklom iz Azije, gde rastu primerci koji se razlikuju od onih iz Severne Amerike.\n– Ekološki pokret će se zauzeti da se sačuva ovaj jedinstven biljni primerak, a bilo bi dobro da se takvo kvalitetno drvo pokuša i raširiti uz pomoć stručnjaka – rekao je dr Dušan Mirković, predsednik Ekološkog pokreta, koji je o svemu obavestio šumare i Zavod za zaštitu prirode.\nMirović: Vojvodina je čvrsto srasla sa svojom maticom


Dan online - Ekonomija: Prikupljaju potpise - 2019-11-05\nEkonomija SD TIVAT SE SPREMA ZA REFERENDUM O AERODROMU\nAerodrom Tivat Prikupljaju potpise\nSocijaldemokrate (SD) Tivta počeće danas da prikupljaju potpise za održavanje referenduma u tom gradu povodom davanja u koncesiju Aerodroma Tivat.\n– Kao što smo i obećali na poslednjoj sjednici skupštine Tivta, održanoj 27. oktobra, od sjutra kreće prikupljanje potpisa za održavanje referenduma u našem grad – piše u juče dostavljenom saopštenju tivatskog Opštinskog odbora SD.\nIz te partije su pozvali sve nevladine organizacije, političke partije i sugrađane da u što većem broju zajedno prikupe više nego dovoljan broj potpisa kako bi poslali snažnu poruku da su Tivćani protiv davanja u koncesiju Aerodroma Tivat.\n– Cijeneći da u ovom poslu Vlade i budućeg koncesionara jedini gubitnik može biti Opština Tivat, a ne želeći da ovo bude samo uskopolitička priča bilo koje partije, pa ni naše, pozivamo sve da prikupimo više nego dovoljan broj potpisa kako bismo poslali jasnu i snažnu poruku da su Tivćani protiv davanja u koncesiju Aerodroma Tivat – navedeno je u saopštenju.\nMinistarstvo saobraćaja i pomorstva objavilo je 11. oktobra javni poziv za podnošenje prijava za pretkvalifikaciju za dodjelu koncesije za aerodrome Tivat i Podgorica.\nPrijave za pretkvalifikaciju moraju se dostaviti fizički Tenderskoj komisiji do 25. novembra do 12 sati.\nKadrovi SD upravljaju Aerodromima, koji su, kako je juče saopšteno iz kompanije, od početka godine opslužili 2,45 miliona putnika, čak 190 hiljada više nego tokom prvih deset mjeseci prošle godine.\nIzvršni direktor Aerodroma Crne Gore Danilo Orlandić je kazao da je samo u oktobru kroz oba aerodroma prošlo 190 hiljada putnika, što je do sada nezabilježen rast od čak 20 odsto u odnosu na isti mjesec prošle godine.\nNa Aerodromu Podgorica opsluženo je 106,57 hiljada, a na Aerodromu Tivat 83,77 hiljada putnika.


„Imunizacija od dezinformacija“ – RADIO TELEVIZIJA BOR\nMAJDANPEK – Uporedo sa završetkom školske godine, majdanpečki gimnazijalci okončali su i projekat „Imunizacija od dezinformacija“, koji su realizovali uz pomoć Zaječarske inicijative, fondacija „Iskorak“ i „Ziman“ i Nacionalne zadužbine za demokratiju.\nKako kažu, cilj im je bio da se mladi edukuju u smislu izvora i načina informisanja, s obzirom na to da je u poslednje vreme, a posebno u godini iza nas, uočen problem infodemije, odnosno preplavljenosti društvenih mreža i drugih medija dezinformacijama, poluinformacijama, lažnim vestima i propagandom.\n„Ovo je već peti projekat koji realizujemo sa „Ziman“ fondacijom. S obzirom na to da se danas ljudi, a posebno mladi uglavnom informišu posredstvom društvenih mreža, želeli smo da kroz ovaj projekat ukažemo na opasnosti koje to nosi. Projekat je imao tri faze, koje smo realizovali kroz radionice na kojima smo izrađivali „maske i vizire“ protiv infodemije, a osmislili smo i „vakcinu“, kaže Jelena Ćirić, školski psiholog.\nU sklopu projekta, u gradskom parku u Majdanpeku, priređena je i projekcija dokumentarnog filma, koji je s istom temom i porukom realizovao učenički parlament ove škole, koji je, takođe, osmislio i „vitaminski koktel“ kulturno umetničkih dešavanja, koja su plasirana putem društvenih mreža.\nTags: fondacije „Iskorak“ i „Ziman“, gimnazija mile arsenijevic bandera, Imunizacija od dezinformacija, Majdanpek, Nacionalna zadužbina za demokratiju, projekat, zaječarska inicijativa\nPrevious Akcija DDK u Boru\nNext Dan borca\n1 minut ago Ljiljana Đorđević


Evo ko je čovek koji je bio svedok stvaranja čudesne titule prvaka Azije u Kataru :: Sportal\nBlicsport.rs - Vest objavljena: 20:49 - 01.02.2019\nMatić je radio u ovoj zemlji, pre nešto više od dve godine (2. januara) seo je na klupu Al Šamala iz Dohe, koji je vodio sa uspehom. Retko ko je bolje upoznat sa fudbalom u ovoj zemlji, a on je analizirao igru Katara na kontinentalnoj smotri.\nUtakmice su na ovom šampionatu imale dodatnu težinu zbog nezavidne političke situacije između zemalja.\n- Reprezentacija Katara je na putu do finala imala teške protivnike, a sama politička situacija im je bila podstrek da se još više bore da pobede za svoju državu. Da podsetim da je Katar pod sankcijama ponajviše od Saudijske Arabiije i Emirata domaćina ovog takmičenja, koja traje već dve godine, i znam da su im to ujedno bile i najslađe pobede uz finalnu utakmicu - rekao je Matić.\nFudbaleri Katara slave pobedu i finalu nad Japanom Foto: Stare Slike\nMatić je istakao da je Katar igrao sjajan fudbal, o čemu najbolje svedoči gol razlika.\n- Katar je bio dominantan, igrao je na visokom nivou, moderan i brz fudbal... Mnogi su potcenili ovu reprezentaciju, a sam podatak da su pobedili na svih sedam utakmica i postigli devetnaest golova, a primili samo jedan i to tek u finalu je podatak za maksimalno poštovanje.\nSmatra da je Katar ovim rezultatom pokazao da je spreman za Svetsko prvenstvo, koje će se za tri godine odigrati u ovoj zemlji.\n- Isplatilo se njihovo dugogodišnje ulaganje u fudbal. Ovim uspehom su ispisali najlepšu stranicu istorije svoje zemlje i pokazali da ce biti spremni za domaćinstvo Svetskog prvenstva 2022. Pre toga će imati šansu da potvrde svoj kvalitet na Kopa Amerika u Brazilu ove godine. Zadovoljstvo mi je bilo gledati svog bivšeg igrača iz Al Ahlija Pedra Migel Koreiu i navijati za Katar i što sam mogao izbliza i iz drugog ugla pratiti uspon ove reprezentacije - zaključio je Matić.\nPodsetimo, Matić je u trenerskoj karijeri još sedeo na klupi Napretka, slovenačkog Zavrča, Kopera i OFK Beograda.\nSvetski fudbal Slavko Matić Fudbalska reprezentacija Katara Azijski kup


OPERATIVNA GRUPA USK KONTRA MEKTIĆA: PRILIV MIGRANATA JE POVEĆAN — Radio Velkaton : Radio Velkaton\n25. Septembra. 2019. USK\nOPERATIVNA GRUPA USK KONTRA MEKTIĆA: PRILIV MIGRANATA JE POVEĆAN\nOperativna grupa za koordiniranje aktivnosti i nadzora nad migrantskom krizom u Unsko-sanskog kantona saopćila je danas kako je povećan priliv migranata na tom području za razliku od ministra sigurnosti BiH koji tvrdi drugačije. Zima je sve bliža, a nove lokacije za smještaj migranata nema.\nČlanovi operativne grupe kazali su da nisu zadovoljni Planom mjera i aktivnosti za efikasno upravljanje migrantskom krizom u Bosni i Hercegovini koji će biti sutra razmatran na sastanku državnog koordinacionog štaba u Sarajevu, a definiše prioritete, mjere i aktivnosti te prezentuje iznos i izvor potrebnih sredstava.\n“Operativna grupa USK zauzela je stav da je Plan, u formi koja je dostavljena na uvid, neprihvatljiv jer u potpunosti isključuje Kanton i lokalne zajednice koje su pogođene migrantskom situacijom da učestvuju u odlučivanju i kreiranju mjera za upravljanje situacijom. S druge strane, kao potencijalni partneri u odlučivanju o smještanju dodatnog broja migranata na terenu, uvode se neimenovane NVO”, zamjerka je članova OG USK.\nBudžetska projekcija ovog Plana je 150 miliona maraka od čega je za pomoć lokalnim zajednicama, dakle gradovima koji su zaista suočeni sa krizom, predviđeno samo 8,7 miliona.\n“Evropska komisija je izrazila svoju spremnost za pružanje dodatne finansijske i tehničke pomoći BiH ali i zatražila da uspostavi interne koordinacijske kapacitete. Do danas ta koordinacija nije zaživjela iako je zima na pragu i ističe vrijeme za formiranje prihvatnih centara van USK, kako je dogovoreno u Briselu”, rekao je premijer USK Mustafa Ružnić.\nDodao je da će Operativna grupa USK biti prinuđena da ponovo zavede mjere u cilju održavanja opće sigurnosne i zdravstveno-epidemiološke situacije na ovom području pod kontrolom.\nZa razliku od informacija iz USK, ministar sigurnosti BiH Dragan Mektić danas je izjavio da se situacija u vezi s migrantima ne pogoršava, da se “spletom raznih okolnosti čak i poboljšava, te da “broj migranata u BiH pada”. Rekao je da ih ima oko 3.500 trenutno i da imaju dovoljno mjesta gdje bi mogli sačekati zimu, uvažavajući vremenske prilike koje će biti.\n“S tim da planiramo vrlo brzo, čekam još jednu odluku federalne vlade, osposobiti još jedan prihvatni centar, za svaki slučaj”, kazao je Mektić.\nEvropska komisija mjesecima apeluje da se migranti izmjeste s lokaliteta Vučjaka navodeći kako su uvjeti u kojima migranti trenutno žive nehumani, u što se uvjerio i novinar portala Klix.ba koji je posjetio ovu lokaciju. Izrazili su spremnost za davanje pomoći, ali ne za ovaj lokalitet. Lokacija Medeno Polje je otpala jer EK i međunarodne organizacije ne žele da finansiraju privatne objekte.\nRok za izmještanje migranata s aktuelnih privatnih lokacija, s posebnim naglaskom na Vučjak, te pronalazak novih bio je kako je ministar rekao odmah. Ali nove lokacije još nema. Gradonačelnik Bihaća Šuhret Fazlić ponudio je lokaciju Lipe udaljenu 22 kilometra od grada, ali ni to nisu prihvatili. Nada se da će migranti na kraju ipak biti smješteni na Medenom Polju jer se više nema vremena za gradnju bilo kakvog centra.\nBihać i Velika Kladuša prepušteni su sami sebi, a sve su prilike da će migranti ovu zimu dočekati na otvorenom.


Na inicijativu direktora Privrednog društva 'Regionalna deponija Mošćanica' Zukić Emira u Zenici je dana, 17.04.2019.godine održan sastanak na kojem su učestvovali načelnici i predstavnici Grada Zenica i Općina: Visoko, Žepče, Travnik, Novi Travnik, Vitez, Busovača, kao i Ministarstva za prostorno uređenje, promet i komunikacije i zaštitu okoline Zeničko-dobojskog kantona, a koji čine Međuopćinsko vijeće za upravljanje čvrstim otpadom Regije Zenica.\nDirektor Zukić Emir prezentirao je rezultate poslovanja Privrednog društva 'Regionalna deponija Mošćanica' d.o.o. Zenica kazavši da je Društvo u svih prethodnih 11 godina rada kontinuirano obavljalo svoju funkciju zbrinjavanja otpada i da je poslovalo sa pozitivnim finansijskim rezultatima poslovanja, gdje se ostvarena dobit koristila za investiranje u projekte izgradnje infrastrukture i nabavku neophodne opreme za rad na Regionalnoj deponiji 'Mošćanica'.\nU prvoj fazi izgradnje Regionalne deponije 'Mošćanica' izgrađena je kaseta sa pet ćelija, površine 4 ha i kapacitetom za odlaganje oko 580.000 tona otpada. Na Regionalnu deponiju je do sada odloženo blizu 500.000 tona otpada. S obzirom da su raspoloživi odlagališni kapaciteti već u značajnoj mjeri popunjeni, neophodno je što prije provesti aktivnosti na izgradnji novog odlagališnog prostora predviđenog u okviru druge faze izgradnje Regionalne deponije. U tom smislu, potrebno je prije svega obezbjediti 2 miliona KM za izgradnju 2-3 ha novog odlagališnog prostora.\nTokom diskusije na sastanku je iskazan stav da je zajednički interes svih općina da se otpad i dalje zbrinjava na Regionalnoj deponiji 'Mošćanica' koja trenutno nema alternativu, te da je za to potrebno obezbjediti finansijske i tehničke uslove. Najrealnija opcija za finansiranje izgradnje dijela nove odlagališne kasete je da Privredno društvo 'Regionalna deponija Mošćanica' to finansira iz vlastitih sredstava poslovanja, a da bi to bilo moguće ostvariti potrebno je da sve općine preuzmu odgovornost za plaćanje neizmirenih dugovanja. Učesnici sastanka su izrazili i očekivanja od resornih kantonalnih Ministarstava Zeničko-dobojskog, ali i Srednjobosanskog kantona, kao i Federalnog ministarstva okoliša i turizma i Fonda za zaštitu okoliša FBiH, da pomognu u finansiranju daljeg razvoja i jačanja kapaciteta Regionalne deponije 'Mošćanica'. U tom cilju, biti će upućena zajednička inicijativa prema ovim institucijama sa zahtjevom da se uključe u rješavanju ove aktuelne problematike.


Sjenica / Kurtović (SPP) predsjednik Skupštine, SDA i SDP u opoziciji | Sandzak Live - Sandzaklive.Net- Najčitaniji web portal u Sandžaku - Sandzaklive\nHome SANDŽAK LIVE VIJESTI Sjenica / Kurtović (SPP) predsjednik Skupštine, SDA i SDP u opoziciji\nSjenica / Kurtović (SPP) predsjednik Skupštine, SDA i SDP u opoziciji\nKandidat Stranke pravde i pomirenja (SPP) Rejhan Kurtović izabran je danas na konsitutivnoj sjednici za predsjednika Skupštine Opštine Sjenica, dok je za njegovog zamjenika izabran Veroslav Karličić, ispred Grupe građana “Zajedno”.\nZa novo rukovodstvo lokalnog parlamenta glasalo je devet odbornika SPP, po pet odbornika Srpske napredne stranke (SNS) i Grupe građana “Bez diskriminacije – Aladin Dino Kurtović”, dva predstavnika Socijalističke partije Srbije i jedan Grupe građana “Zajedno”.\nDeset odbornika Stranke demokratske akcije (SDA) Sandžaka i sedam Sandžačke demokratske partije (SDP) nisu glasali i biće u opoziciji.\nPrevious articleSPP u Sjenici formirala vlast sa SNS-om i SPS-om!\nNext articleZukorlić preuzeo Sjenicu: Uz pomoć tri srpske liste zbacio s vlasti koaliciju SDA-SDP


Snimak stada ovaca iz vazduha postao hit na internetu /video/\nIzraelski fotograf Lior Patel iz Haife snimao je stado čiji se broj kreće od 1.000 do 1.700 ovaca tokom sedam meseci prativši ih kako se sele sa zimske paše na letnju.Snimljene su bespilotnom letelicom, a video prati kretanje stada Dolinom mira u regiji Joknem, na severu Izraela. Ovako prikazane izgledaju poput rečnog toka koji se prilagođava preprekama na koje nailazi ili pak poput kolonije mrava koja se užurbano priprema za zimu.Ovce prelaze oko sedam kilometara, a o stadu brinu pastiri i psi ovčari koji se takođe vide u snimku, prenosi Agroklub.\nizrael, video-klub, ovce\n© Foto : vimeo/colossal/PrintscreenStado ovaca snimljeno iz vazduha\n© Foto : vimeo/colossal/Printscreen\nKretanje stada ovaca snimljeno iz vazduha, dronom, postalo je veliki hit na internetu.\nIzraelski fotograf Lior Patel iz Haife snimao je stado čiji se broj kreće od 1.000 do 1.700 ovaca tokom sedam meseci prativši ih kako se sele sa zimske paše na letnju.\nSnimljene su bespilotnom letelicom, a video prati kretanje stada Dolinom mira u regiji Joknem, na severu Izraela. Ovako prikazane izgledaju poput rečnog toka koji se prilagođava preprekama na koje nailazi ili pak poput kolonije mrava koja se užurbano priprema za zimu.\nOvce prelaze oko sedam kilometara, a o stadu brinu pastiri i psi ovčari koji se takođe vide u snimku, prenosi Agroklub.


Vesić: Sva javna preduzeća spremna za zimsku sezonu - EMBARGO 011\n„Obezbedili smo dovoljne količine energenata kako gasa, mazuta, peleta, tako i struje za sva javna preduzeća. Apsolutno sva skladišta u javnim preduzećima su puna, uspeli smo da dopunimo ono što nije bilo dopunjeno“, preneo je novinarima zamenik gradonačelnika Goran Vesić, nakon sastanka u Starom dvoru.\n„Potpuno smo spremni i koordinisano pratimo situaciju kada je reč o snabdevenošću energentima za grad Beograd, u skladu sa politikom koju vodi predsednik Srbije Aleksandar Vučić kako bi se naša zemlja zaštitila u energetskoj krizi i kako bismo mogli da obezbedimo ono što je potrebno našim sugrađanima“, rekao je Vesić.\nNaveo je da je „Beogradskim elektranama“ naložio da pod hitno reše probleme koji su se pojavili što se, dodao je, inače uvek dešava prvih dana kada krene grejanje.\n„Juče smo imali 1.057 reklamacija građana na grejanje, što je za oko 100 manje nego prethodne godine, a to znači da rekonstrukcije koje su radili imaju efekta. Sada imaju zadatak da u najkraćem mogućem roku otklone sve probleme koji su se pojavili“, istakao je Vesić i dodao da je siguran da će za nekoliko dana to manje više sve biti rešeno.\n„Nastavićemo da se sastajemo na nedeljnom nivou, da kontrolišemo stanje što se tiče energenata i na taj način dajemo uputstva našim preduzećima kako da obezbede ono što je potrebno da bi ostvarivali komunalne usluge“, rekao je Vesić.\n„Kao što je rekao i predsednik Vučić, neki građevinski materijali su već poskupeli do 100 odsto, a očekuje se povećanje za 25 odsto. U tom smislu ćemo morati da prilagodimo naše planove tako da mogu da se ostvare, a da sa druge strane budemo spremni jer će doći do povećanja cena građevinskog materijala, što će sasvim sigurno uticati na obim svega što ćemo raditi“, dodao je Vesić.\nObeležena 500-ta godišnjica Jevrejske zajednice


Platforma za brigu o životnoj sredini – Atoms and Bits\nRazlozi za promene u pristupu upravljanju životnom sredinom vidljivi su na svakom koraku.\nPoljoprivredno zemljište i pijaća voda su ključni resursi naše zemlje i neophodno je unaprediti način na koji se njima upravlja. Potrebno je preći i pasivnog moda rada gde se reaguje na događaje u proaktivni režim gde se fokus stavlja na preventivno upravljanje. Naš pristup ovom problemu zasniva se na primeni digitalne tehnologije poslednje generacije (IoT) u cilju optimalnog upravljanja životnom sredinom. Tehnologija nam omogućava da: merimo ključne parametre životne sredine, na kvalitativno novi način dolazimo do aktivnosti koje je potrebno preuzeti i da precizno pratimo efekte preduzetih mera.\nSoftverska platforma za brigu a zemljištu u realnom vremenu prikuplja i analizira ključne indikatore kvaliteta zemljišta, vode i vazduha. Podaci se prikupljaju sa autonomnih senzora koji se nalaze u prirodi i prenose bežičnim putem. Platforma analizira podatke u realnom vremenu i upozorava sve zainteresovane učesnike da su parametri od značaja za njih postigli alarmantne vrednosti. Dugoročnim čuvanjem i ukrštanjem prikupljenih podataka sa podacima iz drugih izvora, platforma omogućava izradu modela za preventivno delovanje.\nKljučna komponenta ponuđenog rešenja je Libelium Waspmote senzorska platforma koja obezbeđuje preko 110 različitih senzora.\nZa potrebe platforme za brigu o životnoj sredini koristili smo sledeće senzore:\nGasovi(NO2, CO, O3,CO,CH4, H2S, Hidro karbonati..)\nHemijski sastav vode (Ca2+, F-/NO3/Br-, Cl-,Cu2+,I-, Ag+, H3OBF4, NH4,Li+,Mg2+, NO2-, ClO4,K+,Na+, pH)\nVatra (CO, CO2, temperatura, vlažnost)\nDubina snega (ultra zvuk)\nKlizišta (širenje pukotina, akcelerometar, vlažnost zemljišta)\nZa više informacija možete nam se obratiti ovde


SRPSKI VAZDUHOPLOVNI MODELARI PRVACI EVROPE – Sportski savez Beograda\nPočetnaVesti naslovnaSRPSKI VAZDUHOPLOVNI MODELARI PRVACI EVROPE\nReprezentacija Srbije u vazduhoplovnom modelarstvu u sastavu Radoje Blagojević iz Aero kluba „Vojka“, Svetozar i Bojan Gostojić iz Aero kluba „Zrenjanin“ postala je sinoć evropski šampion ekipno na Evropskom prvenstvu koje se održava u Mađarskoj od 23. do 30. jula. Njih trojica, nakon što su prošle godine osvojili svetski tron, pokazali su da su neprikosnoveni u kategoriji slobodno letećih modela F1B (modeli na pogon gumom) i sada izvojevali pobedu od ukupno 26 evropskih reprezentacija. Takođe, u pojedinačnom plasmanu izuzetan uspeh i vicešampionska pozicija za Svetozara Gostojića iz Aero kluba „Zrenjanin“ od ukupno 75 takmičara, nakon sedam regularnih turnusa i dva dodatna.\nNepovoljne vremenske prilike i malo jači vetar nisu omeli naše takmičare da budu najbolji što mogu i da postignu isto takav rezultat. Inače, jači vetar je otežavajuća okolnost jer modeli nošeni njime znaju da odu kilometrima daleko, a treba ih naći i vratiti za naredni turnus. U tom slučaju od izuzetnog značaja je i podrška ekipi, a nju su juče činili reprezentativci Srbije u druge dve kategorije – Slavko Savić iz Aero kluba „Nova Pazova“ i Andrija Pešić iz AK „Trstenik“, koji danas zajedno sa Radojem Blagojevićem nastupaju u kategoriji F1A (jedrilice) i Branko Bijelić iz Aero kluba „Ving“ iz Beograda, Živa Kovački iz Aero kluba „Zrenjanin“ i Stevan Janović iz Aero kluba „Sombor“, koji nastupaju sutra u kategoriji F1C (penjači).\nReprezentativci Srbije su iza sebe ostavili na drugoj poziciji Letoniju i na trećoj poziciji Poljsku, dok je pojedinačno najbolji bio Albert Bulatov iz Rusije ispred Svetozara Gostojića na drugom mestu i Pavela Lomova na trećem mestu, takođe iz Rusije i prethodnog juniorskog evropskog prvaka. Pojedinačno Radoje Blagojević je osvojio visoku 12. poziciju i bio u grupi od 20 takmičara koji su ušli u flaj of (dodatne letove nakon sedam regularnih sa maksimalnim rezultatima), a Bojan Gostojić je pojedinačno osvojio 21. mesto iako je u sedam turnusa imao samo jedan rezultat za sedam sekundi manji od maksimalnog. Njihovi pojedinačni rezultati i pozicije su pokazatelj koliko je konkurencija jaka u ovoj kategoriji i koliko je teško izdvojiti se kao najbolji, jer let od samo nekoliko sekundi manje izbacuje takmičara iz dalje igre. Ekipno su pokazali da su tim koji se ne vraća ni sa svetskog ni sa evropskog prvenstva bez zlata.\nInače, slobodnoleteći modeli su najmasovnija grupacija u vazduhoplovnom modelarstvu. Oni lete slobodno na velikim površinama, bez ikakvog uticaja sa strane, a na takmičenjima se meri vreme leta u 7 startova. F1B modeli na pogon gumom – gumenjaci;Namotana gumena traka težine 30 grama okreće elisu i podiže je na visinu od 50 do 80 metara i zatim nastavlja slobodan let.\nPIVAČ I SLAVNIĆ U POLUFINALU SP DIREKTNO IZ KVALIFIKACIJA


Akcija FUP-a u Bihaću: Uhapšen muškarac koji je platio 100.000 eura za… – Klik Jajce\nAkcija FUP-a u Bihaću: Uhapšen muškarac koji je platio 100.000 eura za…\nAkcija FUP-a u Bihaću: Uhapšen muškarac koji je platio 100.000 eura za...\nPolicijski službenici Federalne uprave policije danas su pod nadzorom Kantonalnog tužilaštva Unsko-sanskog kantona, a nakon opsežnih istražnih radnji procesuirali osobu iz Bihaća inicijala R.B.(1964.) koja se dovodi u vezu sa krivičnim djelom “podstrekavanje na ubistvo“ iz člana 166. stav 1. u vezi sa članom 32. stav 1. i 2. KZ FBiH.\n“Prilikom pretresa pronađeni su i privremeno oduzeti predmeti koji su traženi naredbom Suda, a radi se o 10 mobilnih telefonskih aparata sa pripadajućim SIM karticama, računarska oprema, oružje, municija, te drugi predmeti koji su korišteni za pripremanje izvršenja predmetnog krivičnog djela. Osoba lišena slobode će biti kriminalistički obrađena u službenim prostorijama Federalne uprave policije, te će uz Izvještaj o počinjenom krivičnom djelu u zakonskom roku biti predata Kantonalnom tužilaštvu Unsko-sanskog kantona. Nastavljaju se aktivnosti na realizaciji ove operativne akcije”, naveli su u FUP-u.\nObjava Akcija FUP-a u Bihaću: Uhapšen muškarac koji je platio 100.000 eura za ubistvo brata pojavila se prvi puta na Jajce Online.\nRelated Topics:AkcijaBihaćueurafeaturedFUPaJajce OnlinekojiMuškaracplatioUhapšen\nTransfer potvrdili sjajnim video-klipom: Sammir će za novi klub zaigra…


Građevinske dozvole, Objedinjena procedura, Doing Business\nObuke o Objedinjenoj proceduri u procesu elektronskog izdavanja građevinskih dozvola\nKriza je teško pogodila građevinsku industriju u Srbiji poslednjih nekoliko godina. Izveštaj Svetske banke o uslovima poslovanja "Doing Business 2015" rangirao je Srbiju na 186. mesto od 189 svetskih ekonomija kada je u pitanju indikator izdavanja građevinskih dozvola. Za ovu dramatičnu situaciju, građevinska industrija uglavnom optužuje sporu administraciju, neefikasne, komplikovane, netransparentane i skupe građevinske procedure, ali i korupciju. Napori Vlade u cilju poboljšanja ovakvog stanja rezultirali su izmenama i dopunama Zakona o planiranju i izgradnji, koji je usvojen 8. decembra 2014. godine, a zatim i usvajanjem Pravilnika o objedinjenoj proceduri i drugih podzakonskih akata.\nOvim pravnim aktima uvedena je obaveza uspostavljanja Objedinjene procedure (tzv. jednošalterskog sistema) na nacionalnom, pokrajinskom i lokalnom nivou, od 1. januara 2015. godine. Uvođenjem jednošalterskog sistema i efikasnijim procesom smanjuju se brojne interakcije i procedure i dugo vreme trajanja postupka. Uvođenje elektronskog izdavanja građevinskih dozvola, kroz centralizovanu softversku aplikaciju za Objedinjenu proceduru, koje je postalo zakonska obaveza od 1. januara 2016., bio je sledeći reformski korak.\nObjedinjena procedura (jednošalterski sistem) uvela je materijalne i organizacione promene za aktere, nadležne za izdavanje građevinskih dozvola - Ministarstvo građevinarstva, saobraćaja i infrastruktu , Pokrajinski sekretarijat za urbanizam, graditeljstvo i zaštitu životne sredine AP Vojvodine , Agenciju za privredne registre , lokalne samouprave, javna komunalna preduzeća, Katastar i druge nosioce javnih ovlašćenja, koji su uključeni i proces izdavanjagrađevinskih dozvola. Brojne interakcije investitora sa različitim subjektima su zamenjene jednošalterskim sistemom. Ideja zakonodavca je da nadležni organ, u ime i za račun investitora, po službenoj dužnosti pribavlja potrebne dokumente, koja izdaju državna i lokalna javna preduzeća, Katastar i drugi nosioci javnih ovlašćenja.\nElektronsko izdavanje građevinskih dozvola pokriva sve procese u okviru Objedinjene procedure i sve interakcije između relevantnih aktera, uključujući i investitora. Kako bi se osiguralo efektivno i efikasno korišćenje softverske aplikacije i sprečio zastoj u izdavanju građevinskih dozvola, Ministarstvo građevinarstva, saobraćaja i infrastrukture , u saradnji sa donatorima i drugim organizacijama, ulaže napore u jačanje kapaciteta državnih organa, lokalnih samouprava i nosilaca javnih ovlašćenja, kao što su javna komunalna preduzeća, Katastar i drugo.\nU okviru tih napora, Nacionalna alijansa za lokalni ekonomski razvoj je angažovala OPTIMUS - Centar za dobro upravljanje za pružanje dela obuka o korišćenju softverske aplikacije zaObjedinjenu proceduru u okviru elektronskog izdavanja građevinskih dozvola.\nDirektorka OPTIMUS-a, Slađana Karavdić Kočević, sprovodiobuke za državne i lokalne javne službenike i nosioce javnih ovlašćenja. Obuke pokrivaju teme kao što su: opšta funkcionalnost aplikacije, korišćenje digitalnog potpisa, elektronski proces izdavanja lokacijskih uslova, građevinske dozvole, upotrebne dozvole i dozvola iz člana 145. Zakona, kao i druge procese i softverske elemente.\nInicijalne reforme u oblasti izgradnje su pokazale napredak i značajan pad Srbije na Doing Business listi. "Doing Business 2016" rangira Srbiju kao 139. ekonomiju kada je u pitanju izdavanje građevinskih dozvola, što predstavlja pad za 47 mesta u odnosu na poslednji DB izveštaj. Očekuje se da efikasno sprovođenje elektronskog izdavanja građevinskih dozvola u narednom periodu donese poslovnom sektoru niže troškove i vreme čekanja i time rezultira značajnim poboljšanjem poslovnog okruženja u Srbiji i još većim napretkom na Doing Business listi.


Dinamo očitao lekciju Rosenborgu, remi Zvezde u Bernu, Olympiakos pregazio Krasnodar! - AM Sport\nNaslovnica Fudbal Dinamo očitao lekciju Rosenborgu, remi Zvezde u Bernu, Olympiakos pregazio Krasnodar!\nVečeras su u sklopu utakmica kvalifikacija za grupnu fazu Lige prvaka odigrane tri utakmice. Trijumfe su zabilježile ekipe Dinama, Olympiakosa, dok je Crvena zvezda remizirala sa Young Boysom.\nDinamo je na svom Maksimiru savladao Rosenborg rezultatom 2:0 i na taj način osigurao dobru podlogu kada je revanš utakmica u pitanju. Petković je u 8. minuti sa bijele tačke bio precizan za 1:0, a rezultat je povećao Orsić 20 minuta kasnije.\nSiguran trijumf je u Grčkoj na domaćem terenu također upisao i Olympiakos. Guerrero je u 30. minuti pogodio za 1:0, na 2:0 je povisio Ranđelović u 78. minuti da bi isti igrač povisio na 3:0 u 85. minuti. Konačnih 4:0 postavio je Podence u samom finišu susreta protiv Krasnodara.\nFantastičnu utakmicu u Bernu odigrali su Young Boys i Crvena zvezda. Domaćini su poveli preko Assalea u 7 minuti susreta, ali je Degenek izjednačio u 18. Na samom početku drugog poluvremena novalija Garcija pogađa za potpuni preokret, a nadu domaćinima je pred revanš u Beogradu vratio Hoarau iz jedanaesterca u 76. minuti.


BEOGRAD – U Hemofarmovom portfoliju nalazi se na hiljade lekova za lečenje različitih bolesti, ali moderna medicina nažalost još nije otkrila lek za svaku bolest, a jedan od važnijih „lekova“ koje čovečanstvo treba da otkrije jeste i onaj kojim će se naše društvo osloboditi predrasuda koje postoje prema bolesnima“, rekao je generalni direktor Hemofarma Ronald Zeliger.\nPovodom početka kampanje „Niste sami“ posvećene mentalnom zdravlju prvenstveno mladih, Zeliger je naglasio da stigmatizacija bolesnih ozbiljno utiče na dobrobit pacijenata i da je vreme da se razbiju predrasude koje su o ljudima sa mentalnim poteškoćama i invaliditetom, stvorile ranije generacije.\n„Hemofarm kao farmaceutski lider vrlo je aktivan u podizanju svesti društva o važnosti prevencije bolesti, a podrškom ovoj kampanji želimo da utičemo na bolji tretman ljudi koji imaju probleme u domenu mentalnog zdravlja. Nekad je dovoljna ruka pomoći, nekad donacija, a nekad i finansijska pomoć“, rekao je Zeliger.\nNeophodno je da svi činioci društva: državne institucije, poslovna zajednica i civilno društvo, udruže napore i podrže ljude sa mentalnim poteškoćama. Moramo otvoreno da govorimo o realnosti sa kojom se oni suočavaju, da edukujemo zajednicu i eliminišemo stigmatizaciju povezanu sa bilo kojom bolešću. Tek onda ćemo biti zrelo društvo, zaključio je on.\nHemofarm je jedna od tri kompanije koje su dale podršku projektu „Niste sami“ predstavljenom u Narodnoj skupštini Republike Srbije.\nOvaj projekat ima za cilj prevazilaženje predrasuda prema mladim osobama sa mentalnim problemima i invaliditetom. Nakon Beograda slede tribine u šest gradova u Srbiji, navodi se u saopštenju kompanije.


DSS će podržati smenu vlasti u Čačku? – Regionalne Vesti | Srbija\nSanda Rašković Ivić naredila DSS-u da glasa za smenu vlasti 18.februara.\nBoško Obradović, lider Dveri, tvrdi da će nakon čitave dve decenije dugoj vladavini braće Vojislava i Velimira Ilić u Čačku doći kraj i pre završetka lokalnih izbora u tom gradu, i to na sednici Skupštine 18. februara!\nS druge strane, gradonačelnik Vojislav Ilić samouvereno kaže za „Alo!“ da od toga neće biti ništa, a da je Obradović zreo za lečenje!\n– Pune četiri godine našeg žestokog opozicionog rada u Skupštini grada Čačka mi rušimo vlast braće Vojislava i Velimira Ilića, koja traje čitavih 20 godina. Dveri su jedina politička opcija u Čačku koja može da pobedi braću Ilić i da posle dve decenije dođe do promene vlasti. Podrška nam je toliko narasla da danas i druge političke opcije u Čačku vide da jedino jedna snažna izborna lista sa Dverima na čelu može da pobedi Iliće – ističe Obradović. On kaže da će se već sledeće nedelje opozicija okupiti na sednici Skupštine.\nFoto: Dveri Srpske\n– Još nismo u potpunosti formirali tu izbornu listu, vršimo pregovore sa svim političkim opcijama koje žele promene u gradu. I glavni test koji smo svima postavili jeste sednica Skupštine grada koju smo zakazali kao opozicioni odbornici iduće nedelje. Posle 20 godina, braća Ilić su dosadila i bogu i narodu – istakao je Obradović za naš list. Rušenju dinastije Ilić podršku će pružiti i lokalni ogranak Demokratske stranke Srbije.\n– Da, dogovor je da podržimo Dveri u njihovoj nameri – istakla je Sanda Rašković Ivić za „Alo!“\nKomentarišući buduću sednicu i moguću smenu, Vojislav Ilić kaže da nema ništa protiv ako Boško namakne većinu, ali i savetuje Obradovića da hitno ide na lečenje jer je paranoičan.\n– Nemam ja ništa protiv, sve u fulu nek me smene ako mogu. Mi radimo najbolje što možemo, naši rezultati su sasvim evidentni, ali problem je što je gospodin Obradović paranoičan, konstantno izmišlja probleme i stvari. Moj topli savet njemu jeste da što pre ode kod lekara dok još ima vremena, medicina je, srećom, dosta napredovala i ja sam sasvim siguran da će mu dati neki adekvatan lek koji će mu pomoći. Nadam se da će se izlečiti jer dosta je mlad čovek – rekao je Vojislav Ilić za „Alo!“\nNS je na vlasti u Čačku od 1996. godine, kada je za gradonačelnika Čačka izabran Velimir Ilić, koji je na toj funkciji ostao do 2004. Od tada do danas bio je ministar u pet srpskih vlada, a njegov rođeni brat Vojislav je od 2012. gradonačelnik Čačka.


Brus ONLINE - Danas se obeležava Dan programera\nDanas se obeležava Dan programera\nNezvanični međunarodni Dan programera slavi se 256. dana svake godine, 12. septembra svake prestupne godine ili 13. septembra svake proste godine – datum koji nije slučajno izabran već ima posebno značenje.\nBroj 256 je izabran jer predstavlja broj različitih vrednosti koje mogu biti reprezentirane 8-bitnim bytom, vrednosti koja je dobro poznata programerima. 256 je ujedno i najviši stepen dvojke (28) koji je manji od 365(366), koliko iznosi broj dana u godini.\nOvaj dan nezvanično slave mnoge IT kompanije i programeri širom sveta ali je on zvanično priznat samo u Rusiji.\nDan programera utvrđen je na predlog programera Valentina Balta i Michaela Cherviakova koji su od 2002. godine pokušavali da prikupe potpise peticijom kako bi ruska vlada prepoznala ovaj dan kao dan programera i to su uspeli tek 2009. godine kada je pootpisan zakonodavni akt kojim je ovaj dan proglašen Danom programera.\n"Speak Up 4 Your Job" u Nišu 24. jula\nVeliki korak za čovečanstvo... uz sedmoricu Srba "Srpski Apolo 7"


policija - WebTribune\n9. марта 2016.\tIZA OGLEDALA 0\nPolicajci su uhapsili pilota na aerodromu Fiumicino nakon što je njegova žena upozorila policiju da on namerava da se ubije. Samo par minuta pre poletanja, policija je uhapsila samoubilačkog italijanskog pilota koji je trebalo da vozi avion sa 200 putnika. Policajci su uhapsili pilota na aerodromu Fiumicino nakon što je …\n12. марта 2015.\tIZA OGLEDALA 0\nPolicajci ne znaju kako da objasne misteriozni glas koji je dopirao iz auta. Bedouz je rekao da ne bi verovao u ono što je čuo da ostali policajci to nisu čuli. Policajci koji su spasili bebu u Juti od smrti u potopljenom autu u nedelju su rekli da svoje herojstvo …\n10. септембра 2014.\tIZA OGLEDALA 0\nNajveće misteriozno ubistvo svih vremena je zbunjivalo kriminologe više od jednog veka i dovelo do nastanka mnogih knjiga, filmova i teorija, od uverljivih do potpuno bizarnih. Ali sada, zahvaljujući savremenoj forenzici, Rasel Edvards je za Mail otkrio pravi identitet Džeka Trboseka, serijskog ubice odgovornog za najmanje pet jezivih ubistava u …


Iako podaci izvedeni iz poslednjeg popisa stanovništva Srbije 2011. godine govore da u inostranstvu živi 4,2 odsto ukupnog broja stanovnika, Vladimir Stanković, sociolog i autor studije “Srbija u procesu spoljnih migracija” kaže da je broj naših sugrađana koji žive “tamo daleko” verovatno veći jer se broj popisanih emigranata odnosi samo na one osobe koje su “prijavili” članovi porodice koji žive u našoj zemlji. Ako su u inostranstvo emigrirale cele porodice, njih jednostavno nije imao ko da prijavi i ove osobe su nevidljive za našu statistiku. Zbog toga i nemamo odgovor na pitanje – koliko je velika emigrantska zajednica u Čikagu, Beču i Torontu.\nNijedan popis stanovništva ne može da popiše celu našu dijasporu, ali preciznijih podataka od popisa, nažalost, nema, ističe Stanković. Podaci takođe govore da državljanstvo Srbije ima dve trećine popisanih iseljenika – trećina njih ima dvojno ili državljanstvo druge zemlje. Najveći broj emigranata – čak 215.000 njih – odlazi iz jugoistočne Srbije i Šumadije. Iz Malog Crnića, Žabara i Kučeva emigrirala je trećina stanovništva, a iz Velikog Gradišta i Petrovca na Mlavi u beli svet je otišla četvrtina stanovništva. U inostranstvu živi i svaki četvrti stanovnik Negotina, Kladova i Svilajnca. Iako iz Beograda, procentualno posmatrano, emigrira najmanji broj osoba, “odliv mozgova” je najintenzivniji upravo iz beogradskog regiona.\n“Šezdesetih godina u inostranstvo su se iseljavali poljoprivrednici i industrijski radnici, motivisani idejom da sagrade veću kuću i kupe bolja kola, pa je popis stanovništva iz 1971. godine pokazao da je čak 53 odsto iseljenika bilo bez školske spreme, a svega dva odsto emigranata imalo je visoku i višu školsku spremu. Tih godina zemlje zapadne Evrope ‘uvozile’ su nekvalifikovanu radnu snagu iz mediteranskih zemalja, pa procene govore da je oko deset miliona radnika krenulo na Zapad trbuhom za kruhom. Sedamdesetih godina Nemačka, Švajcarska, Austrija i Francuska apsorbovale su čak 83 odsto emigranata iz Srbije, a u prvoj deceniji novog milenijuma u ove zemlje otišlo je ‘svega’ 60 odsto naših emigranata, jer su prekookeanske zemlje postale zanimljive intelektualnoj emigraciji”, objašnjava Stanković.\nVeć od sredine osamdesetih godina počinje odliv mozgova, a kako se kriza pogoršavala tako su intelektualci sve više pakovali kofere – iz Srbije su odlazili inženjeri, magistri i doktori nauka. Popis stanovništva iz 2002. pokazao je da je iz zemlje emigriralo čak 415.000 građana Srbije – među njima se nalazio i veliki broj izbeglica i osoba koje su ilegalno izašle iz zemlje. To je, tumače demografi, najstrašnija ljudska “cena” devedesetih godina.\n“Odlazak najobrazovanijih nastavlja se i u novom milenijumu. Između 2002. i 2012. godine SAD, Australija i Kanada izdali su preko 150.000 iseljeničkih viza za naše sugrađane. Poslednji popis stanovništva govori da najveći broj magistara nauka – 3.500 njih živi u SAD, Nemačkoj, Velikoj Britaniji i Kanadi, a najveći broj doktora nauka – 2.200 njih takođe radi u ovim zemljama”, ističe Stanković, dodajući da prosečna starost migranata iznosi 34,7 godina.\nOd 1991. godine do 2001. godine naglo je skočio broj migranata iz gradskih zona, a ovaj trend se nastavio i u prvoj deceniji novog milenijuma. “Poslednji popis stanovništva takođe je pokazao da Srbi žive u 159 zemalja sveta, a u 24 zemlje živi između 1.000 i 70.000 naših sunarodnika. Nove emigrantske zajednice stvaraju se u Kanadi, Australiji, Švedskoj, Americi i Rusiji”, kaže Stanković, dodajući da svako deseto domaćinstvo u Srbiji ima barem jednog člana koji radi ili boravi u inostranstvu.


Đukanović je, uz podsjećanje da se ove godine obilježava 15. godišnjica uspostavljanja diplomatskih odnosa, istakao značaj frekventnih političkih kontakata koji su dobar podsticaj produbljivanju ekonomske saradnje\n8865 pregleda\t23 reakcija\t23 komentar(a)\nDonkel i Đukanović, Foto: Predsjednik Crne Gore\nLuksemburg je, kao izuzetno uspješna evropska priča, uzorni model za Crnu Goru, sa potencijalom dragocjenog iskustva posebno na putu integracije u Evropsku uniju (EU), kazao je predsjednik Milo Đukanović.\nĐukanović je, kako je saopšteno iz njegovog kabineta, razgovarao sa ambasadorom Luksemburga u Crnoj Gori Filipom Donkelom.\nOn je istakao da je to prilika za razgovor o dosadašnjoj i potencijalima unapređenja saradnje dvije države.\n„On je ukazao na prijateljski odnos naše zemlje prema Luksemburgu koji je kao izuzetno uspješna evropska priča uzorni model za Crnu Goru sa potencijalom dragocjenog iskustva posebno na putu integracije Crne Gore u EU i usvajanja evropskih standarda“, kaže se u saopštenju.\nĐukanović je, uz podsjećanje da se ove godine obilježava 15. godišnjica uspostavljanja diplomatskih odnosa, istakao značaj frekventnih političkih kontakata koji su dobar podsticaj produbljivanju ekonomske saradnje.\nOn se zahvalio za kontinuiranu podršku Luksemburga Crnoj Gori i regionu na planu evropskih i evroatlantskih integracija, koja je bila veoma značajna na putu članstva Crne Gore u NATO, a biće važna i za dalji put ka EU.\n„On je istakao vrijednu ulogu brojne crnogorske zajednice u toj zemlji za jačanje ukupnih odnosa, posebno imajući u vidu njihovu dobru socijalizaciju u šta se i lično uvjerio“, navodi se u saopštenju Đukanovićevog kabineta.\nĐukanović je kazao da uz direktne letove između dvije države, postoje preduslovi za realizaciju zajedničkih projekata u saradnji sa investitorima iz Luksemburga, što bi, kako je naveo, imajući u vidu visoke standarde te države, bio značajan podsticaj konceptu razvoja crnogorske ekonomije na principima održivosti.\nDonckel je rekao da je Crna Gora veoma važna za Luksemburg, koji je počastvovan što je uzor, ali takođe želi i da uči od Crne Gore.\nOn je naveo da je crnogorska istorija od obnove nezavisnosti mlada i da treba vremena za njen razvoj, što ne treba požurivati i vršiti pritisak, imajući u vidu da su Luksemburgu za današnji nivo razvoja trebale stotine godina.\n„Podsjetivši da su vladavina prava i predvidljivost i sigurnost za građane u Luksemburgu prepoznati kao najznačajniji stub takvog razvoja, naglasio je punu podršku Crnoj Gori na putu integracije“, kaže se u saopštenju.\nDonckel je, kako je saopšteno, rekao da je Crna Gora odradila ogroman posao i da ogroman posao još predstoji, dodajući da se od Crne Gore očekuje mnogo i da ono što može Luksemburg, može i ona.\n„Imajući u vidu da je Luksemburg i sjedište važnih evropskih političkih i finansijskih institucija, iskazao je spremnost te zemlje za dalju podršku Crnoj Gori i to kroz saradnju, uz visoke ocjene za usvajanje evropskih standarada i kroz Zakon o životnom partnerstvu lica istog pola“, navodi se u saopštenju.\nOn se saglasio sa mogućnostima ekonomskih potencijalima za jačanje veza dvije države, kojima snažno doprinosi crnogorska zajednica na koju su u Luksemburgu ponosni i koja predstavljaja dodatu vrijednost ljepoti i multietničnosti te države.\nIz Đukanovićevog kabineta su dodali da su sagovornici razmijenili mišljenja o aktuelnim političkim prilikama u Crnoj Gori i regionu.\nMilo ĐukanovićLuksemburgAmbasada Luksemburga u Crnoj GoriFilip Donkel


ZBOG REKLAME O GEJ PAROVIMA: Vlast u Mađarskoj poziva na bojkot “Koka Kole” | Ekspres.net\nV. M. / Bloomberg / Rojters\nReklame “Koka Kole” vezane za muzički festival Siget u Mađarskoj, koje promovišu prihvatanje gej ljudi, bile su povod da član vladajuće partije Fides Ištvan Boldog pozove na bojkot tog napitka, piše Bloomberg.\nPosteri, u tandemu sa nedeljnim događajem “Ljubavna revolucija” koji počinje u sredu u Budimpešti, pokazuju gej ljude i parove koji se smeškaju sa sloganima poput “Nula šećera, nula predrasuda”, preneo je Rojters.\nTo je razljutilo neke pristalice stranke premijera Viktora Orbana Fides, koja podržava zabranu istopolnih brakova. Boldog je u nedelju pozvao na bojkot “Koka Kole” tokom njene, kako je rekao, provokativne kampanje.\n“Koka Kola” je saopštila da festival “Siget”, za koga se očekuje da će privući više od pola miliona ljudi, predstavlja eho suštinskih principa američke multinacionalnosti.\n“Mi verujemo da i hetero ljudi i homoseksualci imaju pravo da vole osobu koju žele na način na koji žele”, navedeno je u saopštenju “Koka Kole”.\nTags coca colagej parovirMađrskareklama revolucija ljubavi


U Novom Bečeju postavljeno spomen obeležje stradalim jevrejskim porodicama - Savez jevrejskih opština Srbije\nVi ste ovde: Naslovna Komemoracije U Novom Bečeju postavljeno spomen obeležje stradalim jevrejskim porodicama\nU Novom Bečeju održana je komemoracija jevrejskim žrtvama povodom osam decenija njihovog stradanja u Drugom svetskom ratu.\nTom prilikom, ispred Šlezingerove palate, nekadašnje kuće ugledne jevrejske porodice, postavljeno je spomen obeležje „Kamen spoticanja“, delo nemačkog umetnika Gintera Demniga. Komemoraciji je, pored predstavnika lokalne samouprave, nemačke ambasade i poglavara jevrejske i katoličke crkve, prisustvovao i Isak Asiel, vrhovni rabin jevrejske zajednice u Srbiji.\nOvim povodom, u obnovljenoj i dopunjenoj stalnoj postavci na spratu Žitnog magacina u Novom Miloševu, otvorena je izložba o poslednjem predratnom zrenjaninskom rabinu, Hermanu Helfgotu, a koju su priredili Dragan Rauški, Saša Stokić i Iskra Popov. Na izložbi je izloženo tridesetak fotografija, postavljenih hronološki, koje prate život Hermana Helfgota od Beodre, Beča, Budimpešte, Osnabrika, Bergen Belzena pa do Izraela, kao i porodične fotografije, diplome sa univerziteta u Beču i Budimpešti, portreti i detalji dnevnika nastalih u zarobljeničkom logoru, kao i razni spisi iz perioda od 1941. do 1945. godine.\nIzvor za tekst i fotografiju: Vojvodjanski.com


Zoran Radovanović: Rusi nisu završili testiranja; Dr Ana Gligić: I sama bih se vakcinisala | Luftika\nPredsednik Rusije Vladimir Putin pre dva dana (11. avgust) zvanično je objavio da je ta zemlja razvila uspešnu vakcinu protiv koronavirusa, ali i da je njegova ćerka među prvima primila novi lek, te da se oseća dobro.\nKorona virus: U Srbiji više od 8.000 novozaraženih, Putin u…\n„Vakcina će postepeno biti uvedena u širu populaciju. Najpre smatramo da je neophodno da je ponudimo onima koji rade sa inficiranima – medicinskim radnicima – kao i nastavnicima od kojih zavisi zdravlje dece“, naveo je on.\nTestiranja uporedo sa proizvodnjom\nRadovanović: Prva i druga faza zbrzane\nKako za Raskrikavanje navodi epidemiolog Zoran Radovanović, tek ispitivanje na velikom broju ljudi pokazuje i da li je vakcina bezbedna. Drugim rečima, ako niste testirali dovoljan broj ljudi, ne možete znati koje su moguće nus-pojave.\nVirusolog dr Ana Gligić ima znatno više poverenja u rusku vakcinu od profesora Radovanovića i kaže da bi ona bez problema primila vakcinu protiv koronavirusa.\nDr Gligić ističe za “Blic” da veruje u njenu bezbednost i da je dobro što su Rusi koristili “umrtvljen” adenovirus. Kako kaže, ceo svet ima adenoviruse u populaciji, te bi bilo problematično da su koristili živ patogen.\n“Oni su uzeli adenovirus koji je nosač i neće izazvati bolest, a na njega su ugradili onaj deo sadašnje korone koji će dati imunitet. Reč je o samo jednoj karici nukleinske kiseline koja daje imunitet. Ruski naučnici su jako dobri stručnjaci i vakcina je sigurno bezbedna”, smatra dr Gligić i dodaje da bi se vakcinisla ruskom vakcinom.\nDr Gligić kaže da nije sporno što vakcina nije prošla masovno testiranje pre upotrebe, prenosi Nedeljnik.\n“Bitno je da se uzme reprezentativan uzorak i Rusi su to dobro uradili. Kada se testiran na hiljadama ljudi, tu su greške neizbežne i 30 odsto je tad sigurno lažno pozitivno ili negativno. Ne sumnjam da su ruski stručnjaci testirali vakcinu i na sebi”, kaže dr Gligić.\nRusi su naveli da je vakcina brzo razvijena jer je modifikovana verzija one koja već postoji za borbu protiv drugih bolesti.\n“Oni su radili i na vakcini protiv SARS-a i kad je on prestao, oni su to zamrzli. Verovatno su imali sve spremno, samo je trebalo da nastave. Za ovakvu genetski modifikovanu vakcinu ne treba 18 meseci da se ispita, a za klasičnu atenuiranu živu vakcinu potrebno je i dve do tri godine da se sve ispita”, objašnjava dr Gligić.\nDr Gligić je komentarisala i to koliko će vakcina dugo pružiti imunitet, kao i o tvrdnjama da bi njena masovna upotreba mogla da počne do kraja godine.\n“Jedna država kad pravi vakcinu prvo obezbedi dovoljne količine za svoje stanovništvo, ali obično kad je registruju već imaju pogon za masovnu proizvodnju. Za ovu vakcinu se ne zna koliko će dugo da traje imunitet jer još nije prošlo dovoljno vremena. Međutim, važno da se zaustavi pandemija i da se napravi bilo kakva vakcina koja će dati imunitet. Sigurno je da Rusi ovde neće stati i verovatno će da naprave i klasičnu vakcinu”, smatra dr Gligić.\noznakeana gligić ruska vakcina vakcina koronavirus vakcina za koronu Zoran Radovanović\nFajzer vakcina odobrena za decu od 12 do 15 godina\nVučić obećava vakcinaciju kao Kon ostavku, laže već 10. put\nRadovanović: Osiromašeni uranijum apsolutno nije izazvao obolevanje od raka\nU Srbiji ukupno 626 slučajeva neželjenih reakcija nakon vakcinacije


Američka internet kompanija Google, praksom kombinovanja ličnih podataka sa svojih različitih "online" servisa, krši holandske zakonske propise o privatnosti i moraće da promeni način na koji funkcioniše, saopštilo je holandsko nadzorno telo posle sedmomesečne istrage.\n"Googleova kombinovana upotreba ličnih podataka od kako je uvela novu politiku o privatnosti 2012. godine, predstavlja kršenje Zakona o zaštiti ličnih podataka", saopštila je Holandska uprava za zaštitu podataka (Dutch Data Protection Authority, DDPA).\nDDPA je objavila izveštaj na stotinu stranica posle sedmomesečne istrage, u kom je navela da Google upotrebljava cookies za praćenje aktivnosti na računaru, bez informisanja korisnika ili davanja mogućnosti da se to odbije, čime krši holandski propis o zaštiti podataka.\n"Sve što uradite na internetu omogućava Guglu da sačini lični profil postavljanjem cookies-a a bez dozvole to ne možete da radite", rekao je čelnik DDPA Jakob Konstam javnom holandskom radiodifuznom servisu NOS (Nederlandse Omroep Stichting).\nDDPA navodi da je Google pod istragom nadležnih organa za zaštitu privatnosti u Velikoj Britaniji, Francuskoj, Nemačkoj, Italiji, Holandiji i Španiji.\nAP prenosi izjavu portparola Google-a Ala Vernija da politika kompanije za zaštitu privatnosti uvažava evropsko zakonodavstvo i omogućava toj kompaniji da "kreira jednostavnije, efikasnije servise".\nAmerička novinska agencija podseća da je španska Agencija za zaštitu podataka u junu saopštila da je pokrenula postupak sankcionisanja nakon što su preliminarnom istragom utvrđeni mogući prekršaji Google Spain i Google Inc, navodeći da bi ta kompanija mogla da se suoči sa kaznom do 300.000 evra.


Diskriminacija u srednjim školama zabrinjava - Media & reform centar Niš\nPosted on 4 априла, 2016 April 5, 2016 by mirc\nPsihološko nasilje, verbalni konflikti, odbacivanje, ismevanje, fizičko nasilje, diskriminacija na osnovu zdravstvenih poteškoća, neuvažavanje tuđeg mišljenja, nacionalni i verski stereotipi i predrasude su najzastupljeniji vidovi diskriminacije, pokazalo je istraživanje obavljeno u tri niške srednje škole.\nAnalize su obavljene u okviru projekta Naša zajednička razlika, na kome su radili studenti pedagogije i psihologije.\n„Rezultati do kojih su došli studenti u ovom istraživanju su poprilično zabrinjavajući“, rekla je upravnica Departmana za pedagogiju dr Bisera Jevtić na pres-konferenciji u Media centru.\n„Problem je i što stručne službe nemaju dovoljno sluha za ovakve probleme učenika“, kaže student psihologije Nikola Jovančić. Učenici smatraju da bi njihovom rešavanju mogli doprineti savetodavni rad i sa učenicima i sa nastavnicima, radionice, filmske projekcije, edukacije, ekskurzije.\nStudenti su najavili nastavak i proširenje istraživanja, tako što će uključiti i nastavnike, lokalnu vlast, organizacije koje se bave nasiljem i diskriminacijom i još srednjih škola. Ovaj rad studenata je poziv na jedinstvo mladosti, budi dalju svest i ne sme da ostane po strani, zaključila je profesorka Jevtić.\nDok je fizičko nasilje dominantno samo među učenicima, istraživanjem je uočeno da diskriminacije ima i – među nastavnicima.


Ruski gas i preko Požarevca • Poportal\nGasovod Turski tok donosiće našoj zemlji najmanje 150 miliona evra godišnje na ime tranzitnih taksi!\nSekretarijat Energetske zajednice u Beču dao je zeleno svetlo da Srbija bude uključena u ovaj veliki međunarodni gasovod koji bi trebalo da bude pušten u rad već 2020. godine. Cena izgradnje dela kroz Srbiju trebalo bi da košta 1,7 milijardi evra, a deo će finansirati i naša zemlja.\nTrasa gasovoda kroz Srbiju iznosiće 403 kilometara. Ulaziće u našu zemlju iz Bugarske kod Zaječara, a zatim će ići preko Batočine, Požarevca, Pančeva i Gospođinaca kod Novog Sada, sve do Horgoša, gde će preći u Mađarsku.\nPrvo se Bugarska složila sa tim da Turski tok ide preko Srbije, a onda je pozitivno mišljenje dala i Energetska zajednica, tako da više ne bi trebalo da bude dileme oko toga kud će ovaj gasovod ići. On će u našoj zemlji pratiti rutu nekadašnjeg projekta Južni tok. Izgradnja će biti gotova krajem godine, a gas će biti pušten kroz cevi početkom 2020 – objašnjava izvor upoznat sa svim detaljima izgradnje.\nOn dodaje da će Srbija imati višemilionsku korist:\n– Srbija će na ime tranzitnih taksi godišnje dobijati oko 150 miliona evra, a taj iznos će biti i veći ako se u dogledno vreme bude gradio krak ka BiH ili Crnoj Gori. Uz to će nam najverovatnije biti smanjena cena gasa. Imaćemo trošak izgradnje, ali će tu veliki deo novca obezbediti Rusija.\nStručnjaci i analitičari smatraju da je prolazak Turskog toka kroz Srbiju izuzetno značajna stvar za našu zemlju. Urednica „Balkan magazina“ Jelica Putniković ističe da je novac od takse najveća korist koju će Srbija dobiti izgradnjom gasovoda.\n– Turski tok je dobra i korisna stvar po Srbiju i našu ekonomiju. Svakako da će najveći benefiti biti takse koje će puniti državnu kasu – kaže Jelica Putniković.\nEkonomista Ljubomir Madžar ističe da je izgradnja Turskog toka odlična vest za srpsku ekonomiju.\n– Ovaj projekat znači za našu zemlju povećanje energetske bezbednosti, ali i ekonomsku dobit zbog smanjenja troškova transporta gasa, jer će on sada prolaziti kroz Srbiju. Na sve to dobićemo i ogromnu novčanu naknadu zbog takse – kaže Madžar.


Pripadnik OS BiH u odori ISIL-a!\nMinistrica obrazovanja i znanosti u Vladi Federacije BiH Elvira Dilberović podnijela je ostavku na ministarsku dužnost. Kako doznaje Večernji list, razlog ostavke je činjenica da Dilberović skoro treba preuzeti veleposlaničku dužnost.\nFutstal klub Dinamo iz Zagreba stiže na Pecaru odigrati prijateljski dvoboj protiv MNK Hercegovina iz Širokog Brijega.\nPogledajte video "Ludnica u Grazu" nakon utakmice Hrvatska-Srbija\nJučer oko 09,45 sati PS Stolac je obaviještena da u Ul.S.S.Kranjčevića pored puta leži NN muška osoba koji je stradao prometnoj nezgodi.


Oct 26, 2016 Chatbot, MasterCard\nNa konferenciji Money 20/20, kompanija Mastercard najavila je svoje planove da lansira platformu koja se zasniva na veštačkoj inteligenciji koja omogućava potrošačima da obavljaju transakcije, upravljaju svojim finansijama i kupuju putem platforme sa porukama.\nIstraživačka kompanija Gartner objavila je da onlajn kupovina u vrednosti od skoro 2 milijarde dolara će se obavljati isključivo putom digitalnih asistenata na mobilnim uređajima do kraja 2016. godine. Kompanija Mastercard razviće botove za trgovce i banke koji će koristiti interfejs za četovanje, slanje poruka i prirodne jezike za komunikaciju sa potrošačima. Uz Mastercard botove, partneri će moći da ostvare pravi dijalog sa potrošačima i pruže personalizovanu uslugu, glatko korisničko iskustvo i ponude i nagrade u odgovarajućem kontekstu.\nTokom probne faze, kompanija Mastercard sarađuvaće sa kompanijom Kasisto koja razvija brendirane virtualne asistente i pametne botove za finansijske usluge, a koja se trenutno nalazi u Mastercard Start Path Global programu za startap kompanije.\nKorisnici iskazali stav o svojim preferencijama i željama u pogledu platnih tehnologija


Uhapšeno 15 ljudi zbog krijumčarenja migranata - Sputnjik Srbija\n07:55 28 Oktobar 2020\nUhapšeno 15 ljudi zbog krijumčarenja migranata\n13:25 27.04.2015 (osveženo 16:19 05.10.2015) Preuzmite kraći link\nPosle višemesečne istrage, policija uhapsila 15 osoba zbog sumnje da su ilegalno krijumčarili migrante iz Bugarske u Srbiju i organizovali njihov dalji transport ka zemljama EU.\nSumnja se da je J. T. na teritoriji Bosilegrada, Vranja, Vladičinog Hana i Doljevca, oformio organizovanu kriminalnu grupu sa ciljem krijumčarenja ljudi, prenosi Tanjug.\nČlanovi organizovane kriminalne grupe su od početka godine do kraja marta, za više od 200 migranata sa područja Sirije, Iraka i Pakistana, omogućili nedozvoljen prelazak granice Bugarske i Srbije i nedozvoljeni tranzit kroz Srbiju, sa ciljem njihovog daljeg ilegalnog odlaska u zemlje EU.\nOsumnjičeni su ostvarivali novčanu korist, koja se kretala do 1.000 evra po osobi, navedeno je u saopštenju MUP-a.\nkrijumčarenje, hapšenje, migranti\n07:50 Boratov odgovor: Šta je to „veoma lepo“ u Kazahstanu /video/\n07:28 Ruski brzi testovi na kovid prodavaće se u inostranstvu\n07:27 Gradi se najduži podvodni tunel na svetu /video/\n07:24 Amerika obećala Prištini: Kosovo će priznati i pet preostalih zemalja EU


Stević obišao radove na izgradnji rezervoara za vodosnabdevanje u MZ Mirosaljci - Beogradski Portal\nStević obišao radove na izgradnji rezervoara za vodosnabdevanje u MZ Mirosaljci\nPredsednik Gradske opštine Lazarevac Bojan Stević sa saradnicima je danas obišao mesnu zajednicu Mirosaljci, gde su u toku radovi na izgradnji rezervoara za buduće vodosnabdevanje ove mesne zajednice.\n„Krajem prošle godine, uz podršku Grada Beograda, počela je izgradnja vodovodne mreže koja obuhvata mesnu zajednicu Mirosaljci, kao i Arapovac u ukupnoj dužini od oko 65 kilometara sa dva rezervoara i jednom buster stanicom. Očekujemo da radovi na izgradnji vodovodne mreže sa izvorišta Makiš, budu završeni do kraja godine, čime će pijaću vodu dobiti oko 350 domaćinstava iz Mirosaljaca i 170 domaćinstava mesne zajednice Arapovac”, rekao je Stević prilikom obilaska radova.\nOpštinsko rukovodstvo je obišlo i Dom kulture u Mirosaljcima gde se izvode završni radovi. Stević je ovom prilikom rekao da će ovaj multifunkcionalni objekat koji će sadržati vrtić, poštu, salu, prostorije mesne zajednice i mesne kancelarije uskoro biti i svečano otvoren.


Tužba Insajdera protiv Vlade zbog skrivanja dokumenata Koraćeve komisije u procesu već 10 godina | Insajder\nTužba Insajdera protiv Vlade zbog skrivanja dokumenata Koraćeve komisije u procesu već 10 godina\nPre više od tri i po godine Insajder je drugi put tužio Vladu Srbije zbog odluke da odbije zahtev redakcije i skine oznaku tajnosti sa radnih dokumenata Koraćeve komisije. Upravni sud, međutim, ne donosi odluku po ovoj tužbi. Ukupno, ovaj spor traje duže od 10 godina tokom kojih su novinari Insajdera podneli dve tužbe protiv dve vlade, jedne koju je vodio Mirko Cvetković i druge koju je tada vodio Aleksandar Vučić.\nSlobodan pristup informacijama, ilustracija / Foto: Pixabay\nDokumenta i zapisi sa svedočenja pripadnika bezbednosnih službi koji su pred Koraćevom komisijom objašnjavali kako su funkcionisale institucije sistema i šta je dovelo da propusta u bezbednosnim službama - nosi oznaku tajnosti od 2003. godine\nKoraćevu komisiju formirala je nakon ubistva premijera Vlada Srbije kako bi se ispitalo funkcionisanje sistema obezbeđenja premijera. Izveštaj Koraćeve komisije objavljen je u jesen 2003. godine, ali je sva prateća dokumentacija na osnovu koje je napisan izveštaj stavljena pod oznaku “državna tajna”.\nPred Koraćevom komisijom svedočilo je 32 ljudi, među njima i pripadnici BIA i MUP-a, čija se čak i imena vode kao tajna. Zanimljivo je da ništa od ovih podataka nikada nije izašlo u javnost, pa ni na suđenju za ubistvo Zorana Đinđića.\nTužilaštvo na osnovu tog izveštaja nikada nije pokrenulo nijedan postupak.\nNi preporuke Komisije nisu sprovedene\nOsim toga, preporuke koje je ta Komisija navela u Izveštaju, koji je objavljen još u avgustu 2003, do danas nisu sprovedene.\nTako nije utvrđena konkretna ni krivična, ni disciplinska odgovornost svih osoba koje su bile posredno ili neposredno zadužene za sistem obezbeđenja premijera.\nKomisija je predložila i da MUP i BIA hitno izvrše unutrašnju kontrolu radi utvrđivanja propusta u vezi sa sistemom obezbeđenja predsednika Vlade. Rok za ovaj posao trebalo je da odredi Vlada, ali je po mišljenju Komisije za taj posao bilo dovoljno 45 dana. Ni ova preporuka nikada nije sprovedena.\nKomisija je između ostalog utvrdila da u trenutku ubistva premijera Srbije nijedna služba nije radila procenu njegove bezbednosti, niti je bezbednost podignuta na viši nivo, iako je i pre 12. marta bilo više pokušaja ubistva premijera.\nU svom izveštaju Komisija se osvrnula i na rad sudova i Tužilaštva, uz konstataciju da je "pogodovao Zemunskoj grupi koja je organizovala i izvršila atentat na predsednika Vlade".\nOva konstatacija je bila zasnovana na podatku da je protiv tada najjačeg kriminalnog Surčinsko-zemunskog klana postojalo 75 krivičnih prijava, i to za najteža krivična dela, kao što su ubistva, otmice, trgovina drogom, ali je mali broj krivičnih prijava procesuiran. Prema izveštaju Ministarstva pravde koji je dostavljen Komisiji, samo 20 krivičnih prijava je procesuirano i izrečeno 12 presuda, od kojih su samo četiri kazne zatvora.\nOpsežna istraga o tome zbog čega pripadnici Zemunskog klana nisu procesuirani pre 2003. nikada nije sprovedena.\nSudski postupak Insajdera protiv Vlade dug 10 godina\nOdmah nakon prvostepene presude za ubistvo premijera 2008. kada su osuđeni izvršioci i organizatori ubistva novinari redakcije Insajder tražili su po Zakonu o dostupnosti informacija kopiju Izveštaja sa svim prilozima koje je komisija koristila u radu, kao i spisak svih osoba koje su pozvane na razgovor sa zapisnicima sa ovih razgovora.\nPočeo je novi postupak a Vlada koju je tada vodio Aleksandar Vučić donosi novo rešenje o odbijanju zahteva Insajdera uz iznošenje mišljenja da je zahtev da se skine oznaka tajnosti sa ovako važnih dokumenata “novinarska znatiželja”. Obrazlažući čemu i dalje tajnost, predstavnici Vlade praktično su prepisali obrazloženje koje je bilo aktuelno davne 2003 – cilj je zaštita onih koji su svedočili pred Komisijom. Ovakvo obrazloženje je možda i bilo opravdano u avgustu 2003, ali ostaje nejasno kako je opravdano i danas, kada su osuđeni za ubistvo premijera u zatvoru i pravnosnažno osuđeni.\nKako ovo obrazloženje nema utemeljenje u Zakonu o dostupnosti informacija, podneli smo novu tužbu protiv Vlade. Upravni sud, međutim, već više od tri i po godine ne donosi nikakvu odluku.\nDok su ova dokumenta pod oznakom tajnosti sudski proces koji je vođen zbog ubistva premijera doveo je do presude samo neposrednim izvršiocima, dok inspiratori i nalogodavci do danas nisu otkriveni.


Ilić zadrzan u bolnici nakon napada - SJENICA.com forum\nSJENICA.com forum » Vijesti - Vase i nase » Vijesti iz Srbije » Ilić zadrzan u bolnici nakon napada\nIlić zadrzan u bolnici nakon napada\nPredsednika Nove Srbije na ulici pesnicom udario Dejan Stojadinović, odranije poznat policiji.\nLider Nove Srbije napadnut je u Knez Mihailovoj, dok je davao izjave medijima povodom početka akcije prikupljanja potpisa za održavanje prevremenih lokalnih izbora u Beogradu.\nIliću je pritrčao mladić, udario ga pesnicom u glavu uz povik "Svi ste isti" i pobegao u obližnji ulaz.\nIlićeve pristalice potrčale su za njim, ali su ih policajci sprečili da se obračunaju sa njim i uz krajnji napor uspeli da ih razdvoje. Policajci su zatim izveli napadača u "obruču" iz ulaza, i uveli ga u policijski automobil.\nOkupljeni su burno protestovali, ocenjujući da je policija suviše blago reagovala i da je trebalo bolje da interveniše jer se napad desio u centru grada.\nNeposredno posle napada Ilić je rekao da ga je napadač udario u mesto na glavi gde je već imao povredu i zatražio odmah izveštaj policije sa svim podacima o događaju i ko stoji iza toga, kako je rekao, ili da ministar policije Ivica Dačić podnese ostavku.\n"Eto, mnogi od vas su mi se smejali što nosim oružje, a sad ga nisam poneo. Sada je greh ovakvog huligana lišiti života! On mene rešava mog života, i udara me mučki, dva metra ispred policije. Moramo sami da se branimo", rekao je potreseni Ilić novinarima.\nOn je dodao da očekuje istragu i kompletan izveštaj policije povodom incidenta.\nIlić je novinarima rekao da će, ukoliko se istraga ne sprovede i ne dobije izveštaj sa podacima o osobi koja ga je napala, zahtevati ostavku ministra policije Ivice Dačića.\n"Tražim ostavku ministra policije, premijera i ove vlade jer ovo više ne može da se toleriše", rekao je Ilić u Knez Mihailovoj ulici gde se incident dogodio.\nIlić je zadržan na bolničkom lečenju u Kliničkom centru Srbije.\nNa konferenciji za novinare, potpredsednica NS Dubravka Filipovski rekla je da su lekari pregledali Ilića i da je odlučeno da bude zadržan na daljim ispitivanjima.\nOna nije mogla da kaže koliko će Ilić ostati u bolnici.\nIlić se tokom konferencije za novinare telefonom javio Dubravki Filipovski.\nFilipovski je rekla da je zabrinuta zbog kašnjenja u reakciji MUP-a, jer i posle dva sata nakon incidenta do sada nema nikakvih informacija o napadaču.\nNova Srbija od MUP-a zahteva efikasnost i da saopšti ko stoji iza današnjeg napada, jer je nelogično da pojedinac, pored sto aktivista te stranke, napadne njenog predsednika.\n"Nećemo dozvoliti da na nas prebace bilo kakvu odgovornost", rekla je potpredsednica NS i dodala da je stranački skup bio unapred najavljen MUP-u.\nFilipovski se izvinila pripadnicima policije ukoliko ih je neko od aktivista odgurnuo braneći Ilića, koji, kako je navela, nema nikakvo stranačko obezbeđenje.\nPredsednik izvršnog odbora NS Miroslav Markićević je ukazao da niko od aktivsta te stranke nije mogao očekivati da mirno stoji dok napadač udara Ilića.\n"Prikupljanje potpisa je legalna politička akcija, na kojoj su bila smo dva policajca. Međutim, nakon incideta došlo je nekoliko policijskijh kola, čini mi se, da bi od nas zaštitili napadača", rekao je on.\nOn je rekao da je, u tuči koja je nastala nakon napada, Stojadinović nastavio da preti i da je rekao: "Ubili ste (Zorana) Đinđića".\nOn nije želeo da špekuliše koji je motiv iza tog napada ali je rekao da mu se čini da je čovek koji je napao Ilića "znao šta radi" i dodao da "normalan čovek ne bi smeo da nasrne" na nekoliko stotina okupljenih aktivista.\nPrema Markićeviću, MUP je već trebalo da kontaktira stranku i kaže ko je napadač i da li je reč o individualnom napadu ili on ima političku pozadinu.\nPredsednik izvršnog odobora stranke je upitao šta će MUP, čija je reakcija izostala kada je Ilić pre godinu dana napadnut, sada preduzeti da zaštiti predsednika jedne parlamentarne stranke.\n"Današnji incidet je upozorenje za sve građene i nije reč samo o predsedniku NS, čiji je život očigledno ugrožen. Kao građani smo imali pravo da se okupimo i iskažemo svoj stav i prikupljamo potpise", rekao je Markićević.\nOn je zatražio oštru reakciju svih parlamentarnih stranka, državnih organa, vlade, ali i predsednika Srbije.\nMarkićević je rekao ne može da tvrdi da je napad imao političku pozadinu.\n"Znam da potpisi nemaju nikakvu pravnu posledicu, ali možda se neko uplašio zbog velikog odziva građana i njihove poruke", dodao je funkcioner Nove Srbije.\nKonferenciji za novinare je u znak podrške predsedniku Nove Srbije prisustvovao i zamenik šefa naprednjaka Aleksandar Vučić.\nMUP o napadu\nNapadaču koji je danas udario pesnicom u glavu lidera Nove Srbije Velimira Ilića određena je mera policijskog zadržavanja i protiv njega će biti podneta krivična prijava za nasilničko ponašanje, saopštio je MUP.\nU saopštenju se navodi da je lidera Nove Srbije napao Dejan Stojadinović, dok je Ilić davao izjavu novinarima, tokom, kako se navodi, održavanja neprijavljenog javnog skupa u organizaciji političke partije Nova Srbija.\nStojadinović je prišao Iliću i udario ga šakom u glavu, posle čega je više nepoznatih osoba fizički nasrnulo na napadača i zadalo mu više udaraca.\nRadi sprečavanja daljeg narušavanja javnog reda i mira i povređivanja, intervenisali su policijski službenici Policijske stanice Stari Grad, navodi se u saopštenju.\nTom prilikom jedan policijski službenik zadobio je povrede glave i šake. On je kolima hitne pomoći prebačen u Urgentni centar, gde mu se ukazuje pomoć, naveo je MUP.\nLider Nove Srbije Velimir Ilić napustiće danas Klinički centar gde je zadržan posle napada u centru Beograda, izjavila je portparolka NS-a Dubravka Filipovski.\nNapad na Velimira Ilića u Knez Mihailovoj ulici (FoNet) "Velimir Ilić oseća se dobro, sve analize i rezultati su u redu i on će danas biti pušten na kućno lečenje uz stalni nadzor lekara", rekla je Filipovski agenciji Beta.\nOna je rekla da u toj stranci još nije bilo razgovora o tome da li će lider NS-a podneti privatnu tužbu protiv osobe koja ga je napala u centru Beograda, jer se čeka istraga policije i stav Odbora Skupštine Srbije za bezbednost, koji će biti održan u utorak.\nVelimira Ilića juče je u Knez Mihailovoj ulici napao Dejan Stojadinović, dok je okupljenim novinarima davao izjavu povodom akcije prikupljanja potpisa za vanredne izbore u Srbiji.\nPolicija je uhapsila napadača i istraga je u toku.\nbolnici, ili, ilić, nakon, napada, zadrzan


Reporter BBC-a u beogradskim restoranima - Dan u Beogradu\nNaslovna » BG svaštara » Drugi pišu » Reporter BBC-a u beogradskim restoranima\nNeko drugi 21. maj 2012. Drugi pišu Postavite komentar\nReporter BBC-a Dejvid Vajtli obišao je beogradske restorane i preporučio svetu da poseti Beograd koji je, kako kaže, napredovao u kulinarskom smislu.\nOd velikih porcija tradicionalne kuhinje koje su služene u kafanama, Beograd je postao mesto u kome mogu da se probaju najrazličitiji specijaliteti moderne svetske kuhinje, koja u kombinaciji sa tradicionalnim elementima stvara neponovljiv kulinarski doživljaj.\nDa nije mladih ljudi koji dolaze u beogradski restoran „Talas“ u Zemunu, on bi bio jedno tradicionalno mesto. Bend u restoranu pored reke svira narodnu muziku koju svi znaju, dok konobar posle suvog mesa i sireva donosi pravu gozbu u vidu najrazličitije morske hrane. Ovaj apsurdni festival hrane košta oko 3.000 dinara za dve osobe, što potvrđuje da ne postoji grad u kome je moguće jesti toliko mnogo i kvalitetno, za tako male pare.\nReporter je prošetao Skadarskom ulicom u kojoj se nalazi niz restorana koji odišu tradicijom. Recept za uspeh je isti – ogromne količine dobro pripremljenog mesa, posebno ćevapčića, koji pretenduju da postanu zaštitno jelo Srbije.\nAli, u drugim delovima Beograda stvari se menjaju, porcije hrane se smanjuju, uvode se meniji u kojima dominiraju začini i namirnice iz celog sveta. Jedan od takvih restorana je „Supermarket“. U gradu u kome ništa nije sigurno i u kome restoran koji je dobro poslovao godinama može da izgubi svoje mušterije otvaranjem nekog novog mesta, „Supermarket“ se održava na vrhu od kraja 2008. godine.\nTo je jedno čudno mesto čiji je fokus na nezavisnim dizajnerima koji nude građanima „terorističke šoljice za čaj“ i kišobran koji se izvlači iz korica za mač. Restoran se spaja sa tom prodavnicom, koja se nalazi tik uz police sa vinima, knjigama… U hrani se vidi azijski uticaj, a suši i tajlandska jela promovišu se više od ostalih, dok su evropska jela daleko od tradicionalnih. I porcije su manje.\n– Smanjili smo težinu komada mesa sa 400 grama na 220, što je i dalje veliko parče mesa za međunarodne standarde – kaže Sem Velditer, konsultant u Supermarketu.\nOn veruje da će beogradska restoranska scena uskoro da eksplodira, jer je biti kuvar postalo kul, a kako je nezaposlenost velika, on očekuje da će mnogi da se okrenu ovom zanatu.\nOva eksplozija vidljiva je na Vračaru, gde je otvoren restoran „Đorđe“ koji je oživeo ovaj deo grada. Suvlasnik Aleksandar Stefanović kaže da u ovom restoranu pokušavaju da spoje tradicionalnu evropsku kuhinju sa modernim trendovima, pa prezentuju srpska jela na drugačiji način okrećući se kvalitetu, a ne kvantitetu. Oni naglasak stavljaju na serviranje jela i tu su im standardi visoki.\nNekoliko ulica od restorana „Đorđe“ nalazi se „Maska“, nešto između restorana, kafića i kluba. Unutrašnjost krasi ogoljena cigla, svetla i zavese, a u dvorištu se nalaze kineski fenjeri. To je mesto na koje ljudi odlaze da popiju pivo, pojedu nešto na brzaka, a onda potpuno neočekivano izađu posle ponoći.\nU blizini je i „Zaplet 2.0“, koji izgleda kao izložbeni prostor. Ogromna crvena lopta visi sa plafona, a savremena umetnost ukrašava zidove. U ovom restoranu služe se lokalna jela koja su spremljena na potpuno neočekivane načine. Čini se da je Beograd na dobrom putu da izađe iz ere kafana i uđe u eru modernog kulinarstva. (24 sata)\nTagovi24 sata bg svaštara drugi pišu dub restorani\nPrethodni Dobrodošli u Istanbul!\nSledeći Dvadeset godina Diznilenda u Parizu


Kesić: Potpisali smo ugovor, čekamo B92\nBeta\t 2. marta 2016. 17:10\nVoditelj satirične emisije “24 Minuta” Zoran Kesić izjavio je danas da je njegova ekipa potpisala ugovor za 30 novih epizoda, ali da se još uvek čeka da televizija B92, na kojoj bi nova sezona trebala da bude emitovana, učini isto.\nKako je obajsnio, on još uvek nema informaciju o tome da li je menadžment B92 potpisao ugovor o emitovanju emisije sa vlasnicima televizije.\n“Dogovorili smo se oko ugovora, stavili naš potpis i pečat na ugovor i dostavili im da ga nose u Grčku i tamo potpišu. Nemamo razloga da verujemo da nije potpisan, jer je to ugovor o kome smo se zajedno dogovorili. Naravno da jeste neobično i nelogično da deset dana pre dogovorenog početka nove sezone još nema zvanične informacije od B92, ali mene više ništa ne čudi u zemlji u kojoj živimo”, kazao je Kesić za novosadski Oradio.\nOn je rekao da će, ukoliko bude ispoštovan verbalni dogovor, koji produkcijski tim njegove emisije ima sa čelnicima B92, nova sezona “24 minuta” početi sa emitovanjem 12. marta.\nNova stranka: Insistiraćemo da se zaštite prava otpuštenih radnika…\nKesić je odbacio navode pojedinih medija da je njegovoj ekipi ponudjen ugovor na toj televiziji samo ukoliko pristanu da pre emitovanja svaki scenario bude prekontrolisan od strane uredništva, kao i da namerava da predje na televiziju N1.\n“Nije tačno, i dalje imamo slobodu scenarija i odlučivanja ko će biti u našoj emisiji. Emisija u kojoj bi nas neko uslovljavao scenarijom više ne bi ličila na ’24 minuta’ i gledaoci bi to prepoznali”, rekao je Kesić.\nDodao je da su i ranije sezone emisije “24 minuta” počinjale 1. marta, a da je do sada jedino sporno bilo to što u prošloj sezoni emisija nije emitovana tokom decembra i što nije bilo novogodišnje emisije.\n“Razlog tome je što nam je istekao ugovor u poslednjoj nedelji novembra, a B92 nije imala novca u budžetu da nam napravi aneks koji bi nam omogućio da radimo emisije u decembru”, objasnio je on.


Tekst: Nik Taunsend Ilustracije: Dan Hambe\nAutomatizacija omogućava sve brže pronalaženje novih, vrlo naprednih transportnih rešenja koja su donedavno bila jednostavno nezamisliva. Ipak, većina tehnoloških rešenja koja omogućavaju realizaciju ovih ideja uveliko već postoji.\nKljučne komponente, kao što su Volvo dinamičko upravljanje, kočioni sistem za vanredne situacije, prilagodljiva regulacija stalne brzine kretanja i I-Shift otvaraju put za napredna transportna rešenja kao što je automatizovani kamion za sakupljanje otpada.\nOd rada u rudnicima i upravljanja otpadom u Švedskoj, do ubiranja šećerne trske u Brazilu, Volvo Trucks istražuje različite mogućnosti koje pruža automatizacija. Bez obzira na to da li se radi o autonomnom kamionu za prevoz otpada ili vožnji kamiona u koloni, automatizaciju kod svake razvijene koncepcije u velikoj meri omogućavaju ključne komponente, kao što su Volvo dinamičko upravljanje, kočioni sistem za vanredne situacije, prilagodljiva regulacija stalne brzine kretanja, I-Shift i senzori. Neke od ovih komponenti se danas standardno ugrađuju u nove modele firme Volvo Trucks. Iako nisu razvijene sa automatizacijom u prvom planu, sve one imaju karakteristike koje omogućavaju automatizaciju. Osim ključnih komponenti, potrebni su još samo senzori (kao što su radar, lidar, kamera i antena) i novi softver kako bi se omogućila kompletna automatizacija.\n1. Kontrolna jedinica\nSoftver je ključni faktor koji obezbeđuje zajednički rad svih ovih komponenti. Sve informacije koje šalju razni senzori i antena na kamionu sakupljaju se u kontrolnoj jedinici, gde se obrađuju i analiziraju. Odgovarajuća uputstva se, zatim, šalju do različitih automatizovanih komponenti na kamionu.\n2. Prilagodljiva regulacija stalne brzine kretanja\nPrilagodljiva regulacija stalne brzine kretanja (ACC) održava podešenu brzinu, koja se automatski prilagođava brzini vozila ispred kamiona. Za ovu funkciju se koristi radar koji prati saobraćaj ispred vozila. Potpuno isti sistem se koristi i za vožnju u koloni, kako bi svako vozilo održavalo odgovarajuću brzinu i bezbedno rastojanje u odnosu na kamion ispred sebe.\nDa bi se omogućila komunikacija između vozila (pri vožnji u koloni), komunikacija između vozila i infrastrukture i GPS mapiranje (kod autonomnih kamiona za ubiranje šećerne trske), potrebna je antena koja prima i šalje informacije.\n4. Kočioni sistem za vanredne situacije\nKočioni sistem za vanredne situacije upozorava vozača na sve potencijalne sudare sa vozilima ispred njega i automatski koči ako je sudar neizbežan. Kamera i radar identifikuju objekte ispred sebe i mere brzinu i rastojanje. Isti sistem se koristi kod automatizovanih vozila firme Volvo Trucks da bi se sprečili sudari.\nSvakom automatizovanom kamionu trebaju senzori za praćenje nepokretnih i pokretnih objekata u okolini. Iako broj i lokacija senzora zavise od kamionske primene, njihova uloga je u svim slučajevima ista – da obezbede ulazne informacije za glavni procesor kako bi on bolje razumeo situaciju u kojoj se vozilo nalazi.\nGlavna uloga VDS-a je da oslobodi vozača od stresa tako što će smanjiti fizički napor potreban za upravljanje kamionom. To se postiže pomoću elektromotora koji se nalazi na vrhu upravljačkog prenosnika. Ista VDS tehnologija se takođe koristi za automatizaciju upravljanja kod autonomnih kamiona.\nVodeći automatizovani menjač firme Volvo Trucks omogućava kamionu da uvek bude u optimalnom stepenu prenosa. Nakon ocenjivanja važnih faktora, kao što su brzina vozila i nagib puta, brzo proračunava i bira najbolji stepen prenosa za efikasnu vožnju. Kod automatizovanih vozila, I-Shift i dalje obavlja ovu bitnu funkciju.


Obilazak infrastrukturnih radova u Kruševcu i okolnim selima - Info 24\nZamenica gradonačelnika Vesna Lazarević, predsednik Skupštine Grada Živojin Miloradović i saradnici obišli su radove druge faze rekonstrukcije Takovske ulice. Radovi se finansiraju sredstvima iz gradskog budžeta i sredstvima Javnog preduzeća Putevi srbije. Predstavnici gradske uprave obišli su i Trg Kosturnica gde se očekuje da uskoro počnu radovi na proširenju trga , kao i izgradnja dva kružna toka.\nU Takovskoj ulici u toku je druga faza radova na kompletnoj rekonstrukciji kolovoza i trotoara. Radove je obišla zamenica gradonačelnika Vesna Lazarević, predsednik Skupštine grada Živojin Miloiradović sa sardnicima. Zamenica gradonačelnika rekla je da se Takovska kompletno rekonstruiše novcem iz gradskog budžeta i sredstvima Javnog preduzeća Putevi Srbije.\nZamenica Gradonačelnika najavila je uskoro i početak radova na Trgu Kosturnica.\nTokom obilaska moglo je da se čuje da je u planu i da u dogledno vreme zgrda Krmnog bilje bude rekonstruisan i adaptirana za zgradu Načelništva gde će boraviti gradonačelnik Kruševca. Takođe, u planu je i da na Kosturnici do 2021. godine budu postavljeni i spomenik Despotu Stefanu Lazareviu, kao i tri spomenika: Majka Srpkinja, Grkinja i Ruskinja.\nU Kruševcu su u toku radovi na dva kružna toka na Istočnoj zaobilaznici. Pored ovih radova, Istočna obilaznica do Ulice Radovana Miloševića biće presvučena novim slojem asfalta.\nPredstavnici Gradske uprave obišli su radove na izgradnji dva kržna toka na Istočnoj zaobilaznici oko Kruševca. Kružni tok kod mosta u Dedini je završen, a uskoro počinje izgradnja kružnog toka kod parunovačkog mosta. Zamenica gradonačelnika Vesna Lazarević napomenula je da su radovi finansirani sredstvima Javnog preduzeća Putevi Srbije, kao i da je ovo preduzeće ove godine za radove u Kruševcu i okolini izdvojilo 650 miliona dinara.\nRok za presvlačenje asfaltom Istočne obilaznice od mosta u Dedini do Ulice Radovana Miloševića je, ako to vremenski uslovi dozvole, do 15. decembra.\nU selu Pakašnica uskoro počinje rekonstrukcija puta u dužini od 2 i po kilometra. Pored ovog, biće rekonstruisan i lokalni put u selu Jošje u dužini od 2 kilometra.\nTokom obilaska sela Pakašnica, zamenica gradonačelnika Vesna Lazarević rekla je da nakon izgradnje sedam kilometra kolektorske mreže uskoro će početi i rekonstrukcija kolovoza u dužini od 2 i po kilometra. Pored presvlačenja asfaltom glavnog puta, u Pakašnici će biti kompletno izgrađene i dve ulice u dužini od po 100 metara. Sredstva je obezbedilo Javno preduzeće Putevi Srbije.\nNa putnoj infrastrukturi radi se i u drugim kruševačkim selima, napominje predsednik skupštine Kruševca Živojin Miloradović. On je u selu Jošje rekao da velike zasluge za razvoj grada ima Republika.\nNa izgradnji putne infrastrukture radi se i u Parunovcu. U ovom prigradskom naselju planirani su i radovi u cilju povećanja bezbednosti đaka u zoni škole.\nIako se bog finansijskih problema koje ima preduzeće Kruševacput, koje izvodi radove, kasni sa završetkom izgradnje ulice u Parunovcu, zamenica gradonačelnika Kreuševca Vesna Lazarević rekla je tokom obilaska gradilišta sa predstavnicima gradske uprave, da će sve dogovoreno biti urađeno do kraja godine.\nTokom posete Parunovcu, pređašnji gradonačelnik Kruševca, Bratislav Gašić rekao je da je očekivao da gradilišta obiđe i gradonačelnica.\nU selu Golovode u toku su radovi na izgradnji kolektora koji je deo mreže za prikupljanje otpadnih voda. Vrednost radova na takozvanom jastrebačkom kolektoru je 7 miliona evra, a finansiraju se sredstvima nemačke razvojne KFV banke.\nRadove na izgradnji takozvanog jastrebačkog kolektora obišli su zamenica gradonačelnika i predsednik Skupštine grada, Vesna Lazarević i Živojin Miloradović sa saradnicima. Direktor Javnog komunalnog preduzeća Vodovod Kruševac, Vladimir Milosavljević rekao je da je ovaj kolektor dug kilometar i 200 metarai da povezuje kanalizacionu mrežu od sela Modrice ka Velikom Golovodu.\nKada bude završena, kolektorska mreža biće ukupno duga 39 kilometara, a omogućiće održivo odlaganje otpadnih voda. Uz kompletnu kolektorsku mrežu, u okviru kapitalnog projekta čija je vrednost 24 miliona evra, Grad Kruševac dobiće i najsavremenije postrojenje za prečišćavanje otpadnih voda.\nTags: info24, krusevac, Obilazak infrastukturnih radova, srbija, www.info24.rs\nIzložba „Rat i humor:1914-1918“ u Narodnoj biblioteci


Domovi zdravlja Savski venac\nDomovi zdravlja Beograd – Dom zdravlja Savski venac – Zdravstvena zaštita radnika\nDom zdravlja Savski venac – Zdravstvena zaštita radnika Adresa: Pasterova 1, Savski venac, Beograd Telefon: 011/2657-924 Centrala: 011/206-88-00 Sve domove zdravlja pogledajte na Domovi zdravlja, a domove zdravlja iz Beograda na Domovi zdravlja Beograd.\nDomovi zdravlja Beograd – Dom zdravlja Savski venac – ORL\nDom zdravlja Savski venac – ORL Adresa: Pasterova 1, Savski venac, Beograd Telefon: 011/2068-800, lok 112 Centrala: 011/206-88-00 Sve domove zdravlja pogledajte na Domovi zdravlja, a domove zdravlja iz Beograda na Domovi zdravlja Beograd.\nDomovi zdravlja Beograd – Dom zdravlja Savski venac – Neuropsihijatrija i mentalno zdravlje\nDom zdravlja Savski venac – Neuropsihijatrija i mentalno zdravlje Adresa: Pasterova 1, Savski venac, Beograd Telefon: 011/2068-878 Centrala: 011/206-88-00 Sve domove zdravlja pogledajte na Domovi zdravlja, a domove zdravlja iz Beograda na Domovi zdravlja Beograd.\nDomovi zdravlja Beograd – Dom zdravlja Savski venac – Oftalmologija\nDom zdravlja Savski venac – Oftalmologija Adresa: Pasterova 1, Savski venac, Beograd Telefon: 011/2068-875 Centrala: 011/206-88-00 Sve domove zdravlja pogledajte na Domovi zdravlja, a domove zdravlja iz Beograda na Domovi zdravlja Beograd.\nDomovi zdravlja Beograd – Dom zdravlja Savski venac – Fizikalna medicina i rehabilitacija\nDom zdravlja Savski venac – Fizikalna medicina i rehabilitacija Adresa: Pasterova 1, Savski venac, Beograd Telefon: 011/2684-984 Centrala: 011/206-88-00 Sve domove zdravlja pogledajte na Domovi zdravlja, a domove zdravlja iz Beograda na Domovi zdravlja Beograd.\nDomovi zdravlja Beograd – Dom zdravlja Savski venac – Odeljenje zdravstvene zaštite predškolske dece\nDom zdravlja Savski venac – Odeljenje zdravstvene zaštite predškolske dece Adresa: Pasterova 1, Savski venac, Beograd Telefon: 011/3616-084 Centrala: 011/206-88-00 Sve domove zdravlja pogledajte na Domovi zdravlja, a domove zdravlja iz Beograda na Domovi zdravlja Beograd.\nDomovi zdravlja Beograd – Dom zdravlja Savski venac – Služba zdravstvene zaštite dece i omladine\nDom zdravlja Savski venac – Služba zdravstvene zaštite dece i omladine Adresa: Pasterova 1, Savski venac, Beograd Telefon: 011/206 88 90, 206 88 91 Centrala: 011/206-88-00 Sve domove zdravlja pogledajte na Domovi zdravlja, a domove zdravlja…\nDomovi zdravlja Beograd – Dom zdravlja Savski venac – Stomatološka zdravstvena zaštita odraslih\nDom zdravlja Savski venac – Stomatološka zdravstvena zaštita odraslih Adresa: Pasterova 1, Savski venac, Beograd Centrala: 011/206-88-00 Sve domove zdravlja pogledajte na Domovi zdravlja, a domove zdravlja iz Beograda na Domovi zdravlja Beograd.\nDomovi zdravlja Beograd – Dom zdravlja Savski venac – Služba zdravstvene zaštite žena\nDom zdravlja Savski venac – Služba zdravstvene zaštite žena Adresa: Pasterova 1, Savski venac, Beograd Telefon: 011/2068-892 Sve domove zdravlja pogledajte na Domovi zdravlja, a domove zdravlja iz Beograda na Domovi zdravlja Beograd.\nDomovi zdravlja Beograd – Dom zdravlja Savski venac – Služba zdravstvene zaštite odraslih građana\nDom zdravlja Savski venac – Služba zdravstvene zaštite odraslih građana Adresa: Pasterova 1, Savski venac, Beograd Telefon: 011/2068-863 Sve domove zdravlja pogledajte na Domovi zdravlja, a domove zdravlja iz Beograda na Domovi zdravlja Beograd.


Izvoznici bi da se bogate na teret malinara? - Bizlife.rs\nIzvoznici bi da se bogate na teret malinara?\n19:00 Ivanjica, 10/08/2017\nPredsednik Asocijacije malinara Srbije Dobrivoje Radović rekao je da će zakazati novi protest zbog toga što vlasnici hladnjača ne poštuju dogovor.\nVlasnici hladnjača ne povećavaju otkupne cene malina sa sadašnjih od 120 do 160 dinara do traženih 220 dinara po kilogramu, iako su izvozne cene od 1,93 do 3,1 evro, rekao je Radović za Betu i dodao da izvoznici hoće da zarade po evro po kilogramu otkupljenih malina na teret proizvođača.\n“Dobili smo podatke sa carine da vlasnici hladnjača to voće izvoze iz Srbije u Evropu po ceni od 1,93 do 3,1 evro po kilogramu, a proizvođačima plaćaju maksimalno 160 dinara. Po ceni od 160 dinara su prodate izuzetno male količine, veći deo malina se plaća po ceni od 120 do 150 dinara”, rekao je Radović.\nDodao je da su na informaciju o izvoznim cenama morali da plate “neku taksu od preko 5.000 dinara”.\nIzvozne cene malina za Japan i druge dalje destinacije su prema njegovim rečima oko četiri evra i to se objašnjava visokim troškovima prevoza.\nAsocijacija će, kako je rekao, osim protesta upozorenja koji će se verovatno održati 19. avgusta u Ivanjici, zatražiti novi sastanak sa predstavnicima Vlade Srbije da bi ponovo razgovarali o obećanjima koja nisu ispunili otkupljivači.\nRadović je dodao da je isti problem sa niskim otkupnim cenama kupina.\nmalina otkup hladnjaca\nVW menja logo i imidž


Otkrivene desetine hiljada prisluškivanih razgovora\nSkopsko tužilaštvo objavilo je danas da su kod osobe osumnjičene za falsifikovanje ličnih dokumenata nadjeni i telefonski razgovori za koje još nije utvrdjeno odakle potiču.\n“Dobijeni su i prvi izveštaji za sadržinu i kompjutera u kojima se, izmedju ostalog, navodi da postoje desetine hiljada telefonskih razgovora”, izjavio je zamenik tužioca u Osnovnom javnom tužilaštvu Skoplje Jovan Cvetanovski.\nCvetanovski je na konferenciji za novinare rekao da će zbog obimnosti biti potrebno najmanje dva meseca da se utvrdi sadržina razgovora. Veštačenje će obaviti Odeljenje za organizovan kriminal Ministarstva unutrašnjih poslova Makedonije.\nSlične informacije izneo je sinoć i visoki funcioner vladajuće VMRO DPMNE Antonio Milošoski, koji je, pozivajući se na pisanje provladinih medija, rekao da je pronadjeno 70.000 prisluškivanih razvora što je povezao s tajno snimanim razgovorima koje poseduje lider opozicionog Socijaldemokratskog saveza Makedonije (SDSM) Zoran Zaev.\nProvladini mediji pišu i da Zaev poznaje jednog od osumnjičenih i objavljuju fotografiju na kojem se vide njih dvojica, a Milošoski je rekao da je opozicioni lider osumnjičenom dao snimke.\nZaev još nije predao sve prisluškivane razgovore Specijalnom tužilaštvu koje je i formirano da bi istražile kriminalne radnje koje proističu iz razgovora koje je on objavljivao. Opozicioni lider kaže da će razgovore predate tek kad to tužilaštvo bude imalo mogućnosti da ih sigurno zbrine.\nCvetanovski je danas rekao da prva saznaja skopskog tužilaštva pokazuju da postoji osnov za sumnju da su ranije spominjane putne isprave, lične karte, oprema isti kao i oni pronadjeni u pretresu.\nPolicija je u Skoplju 19. decembra otkrila tajnu radionicu za izradu falsifikovanih ličnih karata i drugih dokumenata. Tajna radionica je otkrivena u okviru istrage koja je preduzeta u predmetu falsikovanih ličnih karti koje je ministru unutrašnjih poslova Oliveru Spasovskom predao novinar Fokusa Ljubiša Arsić.\nNovinar Fokusa Ljubiša Arsić, koji je u nedeljniku objavio aferu 30.000 falsifikovanih ličnih karti, došao je u posed 105 falsifikovanih ličnih karti koje je predao ministru policije Spasovskom iz opozicionog SDSM-a.\nU tekstu Arsić piše da su na dve lokacije, u jednom skopskom naselju i Štipu bile izradjene desetine hiljada falsifikovanih ličnih karti, od kojih je 105 dostavljeno Fokusu.\nOpoziciona SDSM i mediji bliski toj stranci smatraju da je vladajuća VMRO DPMNE uz pomoć falsifikovanih ličnih karata uticala na izborne rezultate, dok VMRO i mediji bliski vladajućoj stranci to odbacuju kao neistinu.


Učešćem u aktivnostima Pokreta nesvrstanih Srbija nastoji da pruži svoj doprinos i demonstrira posvećenost izgradnji stabilnosti i poverenja u međunarodnoj zajednici\nIstupanje prvog potpredsednika Vlade Srbije i ministra spoljnih poslova Ivice Dačića na Ministarskoj konferenciji Pokreta nesvrstanih zemalja koja se održava u Bakuu:\nVelika mi je čast što prisustvujem Ministarskoj konferenciji Pokreta nesvrstanih zemalja, nastavljajući svoje sada već tradicionalno učešće u ime Republike Srbije na nizu skupova Pokreta proteklih godina. Dozvolite mi da izrazim zahvalnost prijateljskom Azerbejdzanu na toplom gostoprimstvu, kao i izvanrednoj organizaciji sastanka.\nRepublika Srbija, kao jedna od naslednica Jugoslavije, sa velikim ponosom ističe ulogu tadašnje SFRJ u osnivanju Pokreta nesvrstanih zemalja, baštini i nastoji da očuva i unapredi odnose sa državama članicama Pokreta nesvrstanih zemalja po ugledu na period Josipa Broza Tita, jednog od osnivača Pokreta i osvedočenog prijatelja mnogih naroda i zemalja. Dozvolite mi da Vas podsetim da je u Beogradu održana prva zvanična konferencija Pokreta nesvrstanih zemalja, kao i da je Srbiji pripala čast da bude domaćin svečanog skupa povodom obeležavanja 50. godišnjice od njenog održavanja, u septembru 2011. godine.\nIstorijska uloga Pokreta nesvrstanih zemalja primarno je doprinosila očuvanju mira i smirivanju tenzija kao posledice nadmetanja blokova u periodu hladnog rata, kao i odbrani univerzalnih ciljeva i principa sadržanih u Povelji Ujedinjenih nacija. Pored toga, trasirala je put ključnim procesima poput dekolonizacije i, u okviru toga, prava naroda na samoopredeljenje, borbe protiv aparthejda i kontinuiranim naporima za unapređenje ekonomsko-socijalnog položaja, pre svega, nerazvijenih i zemalja u razvoju. Osnivački postulati i tadašnja zalaganja Pokreta u velikoj meri ostaju aktuelni i danas, posebno kada je reč o potrebi jačanja multilateralizma i uloge Ujedinjenih nacija, imajući u vidu da svet danas odlikuju brojni izazovi, previranja, višedimenzionalne i međusobno povezane krize i njihove posledice, za koje je potrebno iznalaženje zajedničkih, globalnih odgovora.\nRepublika Srbija je čvrsto uverena da je multilateralizam najbolji odgovor za iznalaženje održivih rešenja. Podržavamo ravnopravno učešće država i inkluzivniji sistem globalnog upravljanja, uz demonstriranje suštinske spremnosti za zajednički angažman u duhu konstruktivnosti, kompromisa i fleksibilnosti u realizaciji strateške vizije boljeg sveta za sve. Naše je duboko uverenje da jedino takav pristup vodi napretku u svetu rastuće međuzavisnosti. Ciljevi i načela Ujedinjenih nacija, definisani Poveljom, i dalje su jednako aktuelni, a danas i dodatno dobijaju na važnosti kao rezultat sve veće kompleksnosti problema.\nSuverena jednakost država, odricanje od upotrebe sile, nemešanje u unutrašnje stvari drugih država, rešavanje međunarodnih sporova mirnim putem i uvažavanje različitosti, polazne su premise čija primenljivost nije dovedena u pitanje sa promenama na međunarodnom planu koje je doneo 21. vek. Verujemo da je od posebnog značaja aktivna uloga Pokreta u snažnom zalaganju za poštovanje međunarodnog prava i navedenih principa, posebno principa suvereniteta, teritorijalnog integriteta i nemešanja u unutrašnje stvari drugih država. Rukovodeći se svojim prioritetima i spremnošću da dâ doprinos, Republika Srbija kontinuirano ističe mirno rešavanje sporova i kriza kao jedan od najvažnijih aspekata u domenu izgradnje i očuvanja međunarodnog mira i bezbednosti. U tom kontekstu, smatramo ključnim jačanje kulture mira i dijaloga, politike kompromisa i miroljubive koegzistencije naroda. Verujemo da je u današnjem vremenu složenosti sukoba i jačanja ekstremizma potreban zajednički rad na ostvarivanju preduslova za održivi mir, pre svega kada je reč o jačanju institucija, snaženju demokratije, promocije i poštovanja ljudskih prava, kao i vladavine prava.\nRepublika Srbija afirmiše svoje spoljnopolitičke prioritete aktivnim i konstruktivnim učešćem u svim vidovima multilateralne saradnje. Kroz učešće u aktivnostima Pokreta nesvrstanih, kao i angažman u međunarodnim organizacijama uopšte, Srbija nastoji da pruži svoj doprinos i demonstrira posvećenost izgradnji stabilnosti i poverenja u međunarodnoj zajednici, razvijanju prijateljskih odnosa zasnovanih na poštovanju principa jednakih prava i saradnji zasnovanoj na solidarnosti zemalja i naroda. U tom kontekstu, verujemo da su od velikog značaja zalaganja Pokreta kada je reč o procesima demokratizacije međunarodnih odnosa, rešavanju međunarodnih problema političke, ekonomske, socijalne, kulturne ili humanitarne prirode, uz promociju poštovanja ljudskih prava i osnovnih sloboda za sve, bez obzira na rasu, pol, jezik ili veroispovest. Posebno bih želeo da naglasim i važnost kontinuirane uloge u borbi za ravnopravnost zemalja, ali i u promovisanju različitih potreba država članica na međunarodnom nivou, naročito kada je reč o društveno-ekonomskim izazovima, čime je Pokret nesvrstanih zemalja postao svojevrstan zastupnik zemalja u razvoju.\nIstorijski dogovor i usvajanje Agende održivog razvoja do 2030. godine kao sveobuhvatne vizije razvoja sveta predstavlja izvanrednu priliku da se obezbedi bolja budućnost čovečanstva, pre svega u pravcu iskorenjivanja siromaštva i gladi, obezbeđivanja inkluzivnog obrazovanja i dostupnosti zdravstva, smanjenja sve veće nejednakosti u okviru i između zemalja, kao i postojećeg jaza između Severa i Juga. Pokret nesvrstanih deli tu viziju i u tome ćete uvek moći da računate na podršku Srbije.\nKoristim ovu priliku da izrazim duboku zahvalnost brojnim članicama Pokreta koje nisu priznale jednostrano proglašenu nezavisnost „Kosova" i poštujući teritorijalni integritet i suverenitet Republike Srbije, ostale dosledne principima međunarodnog prava, Povelje Ujedinjenih nacija, kao i rezoluciji SB UN 1244 (1999). Time ste poslali principijelnu i snažnu poruku poštovanja vladavine prava u međunarodnim okvirima.\nBraneći svoj suverenitet i teritorijalni integritet, Srbija, pored međunarodnog prava, brani i najviši autoritet Saveta bezbednosti Ujedinjenih nacija na planu očuvanja međunarodnog mira i bezbednosti. Želeo bih da vas podsetim da Srbija već celu deceniju, posvećeno i odgovorno upozorava međunarodnu zajednicu na očiglednu opasnost od jednostranih poteza i ukazuje da jednostrano proglašena nezavisnost "Kosova" predstavlja vrlo opasan i neprihvatljiv presedan koji je, svedoci smo tome, već dao podstrek drugim separatističkim i secesionističkim pokretima širom sveta. Verujemo da unilateralizam vodi samo u produbljivanje sukoba, nestabilnosti i dalje podele.\nNa Kosovu i Metohiji prisutni su i dalje brojni izazovi i veoma kompleksna političko-bezbednosna situacija, o čemu svedoče i poslednji događaji od 26. marta, kada je u brutalnoj akciji specijalnih jedinica kosovske policije pretučen i priveden direktor Kancelarije Vlade Republike Srbije Marko Djurić, koji je i glavni pregovarač u dijalogu između Beograda i Prištine, a povređeno ukupno 36 Srba. Ovo potvrđuje koliko je položaj srpskog i drugog nealbanskog stanovništva težak, uz ograničenu slobodu kretanja, kontinuirana zastrašivanja i pokušaje nasilnog iseljavanja Srba, odsustvo uslova za ostvarivanje osnovnih prava, ugrožavanje srpske istorijske, kulturne i verske baštine, a onima koji su napustili svoje domove na Kosovu i Metohiji skoro neostvarivo pravo na povratak. Uprkos duplim standardima međunarodne zajednice koji se primenjuju u slučaju Srbije, verujemo da moramo ostati dosledni naporima za rešavanje pitanja Kosova i Metohije mirnim sredstvima i kroz dijalog, kako bi se pronašlo kompromisno rešenje i postigao istorijski dogovor sa albanskom zajednicom na Kosovu i Metohiji. Takvo rešenje mora da uvaži interese Srbije i potrebe srpske zajednice na Kosovu i Metohiji.\nSvesni smo da nije lako onima koji danas stoje uz Srbiju u njenoj pravednoj borbi za očuvanje teritorijalne celovitosti i odbrani načela Povelje Ujedinjenih nacija. Svesni smo i da su mnogi od vas izloženi raznovrsnim pritiscima da priznaju jednostrano proglašenu nezavisnost „Kosova". Zbog toga, koristim ovu priliku da još jednom apelujem na vas da ostanete dosledni u odbrani normi međunarodnog pravnog poretka i istrajete na poziciji nepriznavanja, kao i da nastavite da se suprotstavljate unilateralnim pokušajima tzv. Kosova da afirmiše aspiracije za članstvo u međunarodnim organizacijama.\nRepublika Srbija stoji čvrsto na stanovištu da države koje dele zajedničke vrednosti i koje su opredeljene za poštovanje međunarodnog pravnog poretka, treba da unaprede saradnju i uzajamno se pomažu u međunarodnim forumima. Čvrsto nas vezuje bliskost principijelnih stavova u prilog poštovanja teritorijalnog nntegriteta svih međunarodno priznatih zemalja, članica Ujedinjenih nacija i potreba poštovanja međunarodnog prava, U tom smislu, pozdravljamo odluku članica Pokreta nesvrstanih zemalja, Burundija i Surinama, da povuku priznanje, i očekujemo da u narednom periodu isto učine i druge države koje su ranije priznale jednostrano proglašenu nezavisnost „Kosova".\nTakođe, pozdravljamo što je Završnim dokumentom ovogodišnje Ministarske konferencije Pokreta nesvrstanih zemalja reafirmisano da će članice Pokreta poštovati teritorijalni integritet, suverenitet, političku nezavisnost i nepovredivost granica država članica.\nDozvolite mi da Vas podsetim da Vlada Republike Srbije od 2010. godine, kao poseban doprinos i podsticaj učvršćivanju odnosa sa članicama Pokreta, uspešno sprovodi projekat „Svet u Srbiji". Opredeljeni smo za nastavak programa stipendiranja mladih iz zemalja članica i posmatrača Pokreta nesvrstanih, kako bismo dodatno osnažili veze naših naroda i doprineli izgradnji bolje budućnosti za sve. Na bilateralnom planu, našu politiku odlikuje snažna privrženost daljem razvijanju saradnje u oblastima od uzajamnog interesa, posebno u ekonomskoj, vojnoj i kulturno-obrazovnoj sferi.\nU nadi i najboljim željama za budućnost naših zemalja i naroda, promociji naših zajedničkih principa i vrednosti, budite uvereni uvek možete da računate na iskreno prijateljstvo, dobronamernost, moju ličnu podršku i partnerstvo Srbije.